ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น

7.1 จำนวนทุนจดทะเบียนและทุนชำระแล้ว

บริษัทฯ มีทุนจดทะเบียน 500 ล้านบาท เรียกชำระแล้ว 500 ล้านบาท แบ่งเป็นหุ้นสามัญ 50
ล้านหุ้น มูลค่าตราไว้

หุ้นละ 10 บาท

7.2 ผู้ถือหุ้น

กลุ่มผู้ถือหุ้นสูงสุด 10 รายแรก เปรียบเทียบ 5 ปี

  ------ ---------------------- ------------ ------- ------------ ------ ------------ ------ ------------ ------ ------------ ------
  ลำดับ   รายชื่อกลุ่มผู้ถือหุ้นรายใหญ่    31/12/2558   %       31/12/2557   %      31/12/2556   %      31/12/2555   %      31/12/2554   %

  1.     นายกำจร ชื่นชูจิตต์         12,276,367   24.55   11,988,167   24.0   11,994,667   24.0   11,872,967   23.7   11,473,567   23.0

  2.     บริษัท ศูนย์รับฝากหลักทรัพย์                                                                                                 

         (ประเทศไทย) จำกัด       4,200        0.008   8,445,002    16.9   7,876,793    15.8   7,800,251    15.6   7,723,948    15.5
         เพื่อผู้ฝาก                                                                                                              

  3.     นายธวัชชัย ไชยะภินันท์      5,447,120    10.89   5,427,120    10.9   5,804,985    11.6   5,379,570    10.8   5,379,570    10.8

  4.     นางสาวสุภัททา บุญนำทรัพย์   6,004,985    12.0    6,004,985    12.0   5,362,870    10.7   5,354,985    10.7   5,254,985    10.5

  5.     บริษัทไทยเท็กซ์ไทล์อินเตอร์                                                                                                 

         เนชั่นแนล จำกัด           4,128,315    8.3     4,128,315    8.3    4,128,315    8.3    4,128,315    8.3    4,128,315    8.3

  6.     นายอุดม วรฤทธิชัย (เสียชีวิต 2,964,945    5.9     2,964,945    5.9    2,964,945    5.9    2,964,945    5.9    2,964,945    5.9
         19 ก.ค.57)                                                                                                           

  7.     นายไพบูลย์ จรูญชัยคณากิจ    2,574,000    5.14    2,478,100    5.0    2,478,100    5.0    2,478,100    5.0    2,310,400    4.6

  8.     บริษัท เกรท ชานซ์ โฮลดิ้ง   2,000,000    4.0     2,000,000    4.0    2,000,000    4.0    2,000,000    4.0    2,000,000    4.0
         จำกัด                                                                                                                 

  9.     บริษัท อาร์.พี.ที.รีซอร์สเซส  1,718,100    3.4     1,718,100    3.4    1,718,100    3.4    1,718,100    3.4    1,718,100    3.4
         จำกัด                                                                                                                 

  10.    บริษัท ที.ที.รีซอร์สเซส จำกัด 1,582,305    3.2     1,582,305    3.2    1,582,305    3.2    1,582,305    3.2    1,582,305    3.2
  ------ ---------------------- ------------ ------- ------------ ------ ------------ ------ ------------ ------ ------------ ------

7.3 การออกหลักทรัพย์อื่น ไม่มี

7.4 นโยบายการจ่ายเงินปันผล

บริษัทฯ มีนโยบายจ่ายเงินปันผลไม่น้อยกว่า 50 - 60% ของกำไรสุทธิ

8.  โครงสร้างการจัดการ

  8.1 คณะกรรมการบริษัทฯ

โครงสร้างการจัดการของบริษัทฯ ประกอบด้วยกรรมการ 17 คน
ซึ่งแบ่งเป็นกรรมการที่เป็นผู้บริหาร 7 คนกรรมการที่ไม่เป็นผู้บริหาร 6 คน กรรมการอิสระ 6 คน

ภายในคณะกรรมการบริษัทฯ แบ่งเป็นกรรมการชุดย่อย 3 ชุด คือ กรรมการตรวจสอบ
กรรมการสรรหา และกรรมการพิจารณาค่าตอบแทน ดังรายชื่อต่อไปนี้

1. นายบุญนำ บุญนำทรัพย์ ประธานกรรมการ

2. นายมงคล มังกรกนก กรรมการบริหาร

3. นายไพบูลย์ จรูญชัยคณากิจ กรรมการบริหาร

4. นายลิน โมวเซียง กรรมการบริหาร (ลาออกเมื่อ 19 ก.พ.58)

5. นายธวัชชัย ไชยะภินันท์ กรรมการบริหาร,

กรรมการสรรหาและ กรรมการพิจารณาค่าตอบแทน

6. นายกำจร ชื่นชูจิตต์ กรรมการบริหาร

7. นายช่วง กุลวรรณวิจิตร กรรมการบริหาร และเลขานุการคณะกรรมการ

8. นางศิริวรรณ บุญนำทรัพย์ กรรมการ

9. ศ.ดร.สมศักดิ์ ไชยะภินันท์ กรรมการ

10. นายไพโรจน์ ชื่นชูจิตต์ กรรมการ

11. นางสาวนฤมล วรฤทธิชัย กรรมการ (เข้ามาดำรงตำแหน่งเมื่อ 24 ก.พ.58)

12. นายเกษม วรฤทธิชัย กรรมการ (เข้ามาดำรงตำแหน่งเมื่อ 24 ก.พ.58)

13. นายสุชาติ จันทรานาคราช * กรรมการ และกรรมการอิสระ

14. ดร.ชิน ชินเศรษฐวงศ์ * ประธานกรรมการตรวจสอบ, กรรมการอิสระ กรรมการสรรหา
และกรรมการพิจารณาค่าตอบแทน

15. นางรัตนา สุทธิพงษ์ชัย * กรรมการตรวจสอบ, กรรมการอิสระ

กรรมการสรรหา และกรรมการพิจารณาค่าตอบแทน

16. นายปรีชา ชัยพรหมประสิทธิ์ * กรรมการตรวจสอบ และกรรมการอิสระ

17. นายกร เสรีโรจนสิริ* กรรมการตรวจสอบ และกรรมการอิสระ

18. ผศ.ดร.ขจรวุฒิ นำศิริกุล* กรรมการตรวจสอบ และกรรมการอิสระ

นายณรงค์ พิริยพฤนท์สกุล เลขานุการบริษัท, เลขานุการคณะกรรมการ ตรวจสอบ, สรรหา
และพิจารณาค่าตอบแทน รวม 3 คณะ

* กรรมการอิสระ

หมายเหตุ สำหรับจำนวนครั้งของการประชุมคณะกรรมการ
และจำนวนครั้งที่กรรมการแต่ละรายเข้าประชุม
โปรดดูที่ตารางการเข้าประชุมและค่าตอบแทนของคณะกรรมการ

คณะกรรมการตรวจสอบ

เมื่อวันที่ 24 กุมภาพันธ์ 2558 คณะกรรมการบริษัทฯได้มีมติแต่งตั้งคณะกรรมการตรวจสอบ 5 คน
มีวาระการดำรงตำแหน่ง 2 ปี ประกอบด้วยกรรมการอิสระ 5 ท่าน คือ

1. ดร.ชิน ชินเศรษฐวงศ์ (ประธานกรรมการตรวจสอบ)

2. นางรัตนา สุทธิพงษ์ชัย (กรรมการตรวจสอบ)

3. นายปรีชา ชัยพรหมประสิทธิ์ (กรรมการตรวจสอบ)

4. นายกร เสรีโรจนสิริ (กรรมการตรวจสอบ)

5. ผศ.ดร.ขจรวุฒิ นำศิริกุล (กรรมการตรวจสอบ)

คณะกรรมการสรรหา และคณะกรรมการพิจารณาค่าตอบแทน

เมื่อวันที่ 24 กุมภาพันธ์ 2558 คณะกรรมการบริษัทฯ ได้มีมติแต่งตั้งคณะกรรมการชุดย่อย 2 คณะ
คือ คณะกรรมการสรรหา และคณะกรรมการพิจารณาค่าตอบแทน
ในแต่ละคณะมีวาระการดำรงตำแหน่ง 2 ปี ประกอบด้วยกรรมการอิสระ 2 ท่าน
และกรรมการบริหาร 1 ท่าน และคณะกรรมการทั้ง 2 คณะ ประกอบด้วยกรรมการกลุ่มเดียวกัน คือ

1. ดร.ชิน ชินเศรษฐวงศ์ (กรรมการอิสระและประธานกรรมการตรวจสอบ)

2. นางรัตนา สุทธิพงษ์ชัย (กรรมการอิสระและกรรมการตรวจสอบ)

3. นายธวัชชัย ไชยะภินันท์ (กรรมการบริหาร)

4. นายณรงค์ พิริยพฤนท์สกุล (เลขานุการคณะกรรมการ)

8.2 ผู้บริหาร

[TABLE]

กรรมการผู้อำนวยการ นายมงคล มังกรกนก

  บุคคลและกฎหมาย นายณรงค์ พิริยพฤนท์สกุล

  จัดซื้อ นายอรุณ เจริญแสงเพชร

  ฝ่ายโรงงานและวิศวกรรม นายเฉลิม เตชวาล

  สารสนเทศ นางสาวมาลี โอภาสทวีชัย

  วางแผน นายสุรศักดิ์ นามพิลา

  บัญชี นางสาวนฤมล วรฤทธิชัย

  ขาย นายณฐพล จารุกิตติคุณ

  การค้า นายธีรวัฒน์ ศรีวิไลฤทธิ์

0.  8.3 เลขานุการบริษัทฯ

  นายณรงค์ พิริยพฤนท์สกุล

1.  8.4 ค่าตอบแทนกรรมการและผู้บริหาร

  (ดูรายละเอียดตารางการเข้าประชุมและค่าตอบแทนของคณะกรรมการ)

ตารางการเข้าประชุมและค่าตอบแทนของคณะกรรมการ

+---------------------+------+--------+--------+----------+----------+
| รายชื่อกรรมการ        | ตำ   | การ    |        | ค่าตอบ    |          |
|                     | แหน่ง | ประชุมก |        | แทนในฐาน |          |
|                     |      | รรมการ |        | ะกรรมการ |          |
|                     |      |        |        | (บาท)    |          |
|                     |      | จำน    |        |          |          |
|                     |      | วนที่เข้า |        | (เบ      |          |
|                     |      | /      |        | ี้ยประชุมแล |          |
|                     |      | จำ     |        | ะบำเหน็จ) |          |
|                     |      | นวนเต็ม |        |          |          |
+---------------------+------+--------+--------+----------+----------+
|                     |      | 2558   | 2557   | 2558     | 2557     |
+---------------------+------+--------+--------+----------+----------+
| 1. นายบุญนำ บุญนำทรัพย์ | /    | 4/4    | 4/4    | 160,000  | 160,000  |
+---------------------+------+--------+--------+----------+----------+
| 2. ดร. ชิน           | *    | 4/4    | 4/4    | 170,000  | 170,000  |
| ชินเศรษฐวงศ์          |      |        |        |          |          |
+---------------------+------+--------+--------+----------+----------+
| 3. นางรัตนา สุทธิพงษ์ชัย | *    | 4/4    | 2/4    | 170,000  | 170,000  |
+---------------------+------+--------+--------+----------+----------+
| 4. นายปรีชา          | *    | 4/4    | 3/4    | 170,000  | 170,000  |
| ชัยพรหมประสิทธิ์        |      |        |        |          |          |
+---------------------+------+--------+--------+----------+----------+
| 5. นายกร เสรีโรจนสิริ  | *    | 4/4    | 4/4    | 170,000  | 170,000  |
+---------------------+------+--------+--------+----------+----------+
| 6. ผศ.ดร. ขจรวุฒิ     | *    | 4/4    | 4/4    | 170,000  | 170,000  |
| นำศิริกุล              |      |        |        |          |          |
+---------------------+------+--------+--------+----------+----------+
| 7. นายมงคล มังกรกนก  | /    | 4/4    | 4/4    | 160,000  | 135,000  |
+---------------------+------+--------+--------+----------+----------+
| 8. นายไพบูลย์         | /    | 4/4    | 3/4    | 147,500  | 122,500  |
| จรูญชัยคณากิจ          |      |        |        |          |          |
+---------------------+------+--------+--------+----------+----------+
| 9. นายลิน โมวเซียง    | /    | -      | 1/4    | -        | 122,500  |
+---------------------+------+--------+--------+----------+----------+
| 10. นายธวัชชัย        |      | 3/4    | 4/4    | 147,500  | 122,500  |
| ไชยะภินันท์            |      |        |        |          |          |
+---------------------+------+--------+--------+----------+----------+
| 11. นายกำจร ชื่นชูจิตต์  | /    | 4/4    | 4/4    | 147,500  | 122,500  |
+---------------------+------+--------+--------+----------+----------+
| 12. นายช่วง          | /    | 4/4    | 4/4    | 147,500  | 122,500  |
| กุลวรรณวิจิตร          |      |        |        |          |          |
+---------------------+------+--------+--------+----------+----------+
| 13. นายอุดม วรฤทธิชัย  | X    | -      | 1/4    | -        | 102,500  |
+---------------------+------+--------+--------+----------+----------+
| 14. นางศิริวรรณ       | X    | 4/4    | 4/4    | 110,000  | 110,000  |
| บุญนำทรัพย์            |      |        |        |          |          |
+---------------------+------+--------+--------+----------+----------+
| 15. ศ.ดร.สมศักดิ์      | X    | 4/4    | 4/4    | 110,000  | 110,000  |
| ไชยะภินันท์            |      |        |        |          |          |
+---------------------+------+--------+--------+----------+----------+
| 16. นายสุชาติ         | X*   | 4/4    | 4/4    | 110,000  | 110,000  |
| จันทรานาคราช         |      |        |        |          |          |
+---------------------+------+--------+--------+----------+----------+
| 17. นายไพโรจน์       | X    | 4/4    | 4/4    | 110,000  | 110,000  |
| ชื่นชูจิตต์              |      |        |        |          |          |
+---------------------+------+--------+--------+----------+----------+
| 18. นางสาวนฤมล      | X    | 3/4    | -      | 50,000   | -        |
| วรฤทธิชัย             |      |        |        |          |          |
+---------------------+------+--------+--------+----------+----------+
| 19. นายเกษม วรฤทธิชัย | X    | 3/4    | -      | 50,000   | -        |
+---------------------+------+--------+--------+----------+----------+
| = ประธานกรรมการ =   |      |        |        | 2        | 2        |
| ประธาน              |      |        |        | ,300,000 | ,300,000 |
| คณะกรรมการตรวจสอบ   |      |        |        |          |          |
+---------------------+------+--------+--------+----------+----------+

= กรรมการตรวจสอบ = กรรมการบริหาร

X = กรรมการ = กรรมการสรรหา

= กรรมการพิจารณาค่าตอบแทน * = กรรมการอิสระ

หมายเหตุ : 1. นายอุดม วรฤทธิชัย เสียชีวิตเมื่อ 19 กรกฎาคม 2557

2. นายลิน โมวเซียง ลาออกจากตำเหน่งเมื่อ 19 กุมภาพันธ์ 2558

3. นางสาวนฤมล วรฤทธิชัย เข้ามาดำรงตำแหน่งเมื่อ 24 กุมภาพันธ์ 2558

4. นายเกษม วรฤทธิชัย เข้ามาดำรงตำแหน่งเมื่อ 24 กุมภาพันธ์ 2558

3.  8.5 บุคลากร

  บุคลากรของบริษัทฯในหน่วยงานหลักมีจำนวนตามรายงานกำลังคนปี 2558 ข้างล่างนี้

รายงานกำลังคนปี 2558

  --------------- ------------- ------------- -------------- -------------
  เดือน            ปั่นด้าย         ทอผ้า          GARMENT        รวม

  มกราคม          119           951           564            1,634

  กุมภาพันธ์         119           959           564            1,642

  มีนาคม           118           948           573            1,639

  เมษายน          118           955           568            1,641

  พฤษภาคม         115           939           582            1,635

  มิถุนายน          115           913           576            1,604

  กรกฎาคม         112           923           568            1,603

  สิงหาคม          111           918           564            1,593

  กันยายน          111           914           570            1,595

  ตุลาคม           111           906           560            1,577

  พฤศจิกายน        111           902           553            1,566

  ธันวาคม          111           893           545            1,549
  --------------- ------------- ------------- -------------- -------------

สำหรับผลตอบแทนตลอดปี 2558 เป็นดังนี้

1.  พนักงานส่วนปั่นด้ายเป็นเงินค่าจ้าง 25,669,987.70 บาท โบนัส 2,291,134.73 บาท

2.  พนักงานส่วนทอผ้าเป็นเงินค่าจ้าง 198,178,638.00 บาท โบนัส 19,211,675.15 บาท

3.  พนักงานส่วน GARMENT เป็นเงินค่าจ้าง 83,534,489.94 บาท โบนัส 5,005,320.00
    บาท

สำหรับนโยบายในการพัฒนาพนักงาน
บริษัทฯได้จัดให้มีการฝึกอบรมความรู้และฝึกทักษะภายในองค์กรเป็นประจำ เช่น โครงการอบรม 5
ส., ISO 9000 และ ISO 14000 เป็นต้น
นอกจากนี้การฝึกอบรมและสัมมนาเฉพาะด้านก็จะมีการจัดส่งพนักงานไปฝึกอบรมภายนอกองค์กรเป็นประจำทุกปี

9. การกำกับดูแลกิจการ

  9.1. นโยบายเกี่ยวกับการกำกับดูแลกิจการ

  บริษัทฯ ตระหนักถึงความสำคัญในหลักการการกำกับดูแลกิจการที่ดี (GOOD CORPORATE
  GOVERNANCE) จึงได้ยึดแนวทางตามที่ตลาดหลักทรัพย์ฯ
  และคณะกรรมการกำกับหลักทรัพย์และตลาดหลักทรัพย์ (ก.ล.ต.) กำหนด
  นอกจากนี้ยังได้ทำคู่มือจริยธรรมและจรรยาบรรณทางธุรกิจ เพื่อให้กรรมการ ผู้บริหาร
  และพนักงานได้ยึดถือเป็นแนวทางปฏิบัติ

คณะกรรมการบริษัทฯได้กำหนดนโยบายการกำกับดูแลกิจการดังต่อไปนี้

1.  กำหนดกรอบโครงสร้างของการกำกับดูแลกิจการที่มีประสิทธิผล
    ให้สอดคล้องกับข้อเท็จจริงและข้อกฎหมาย โดยต้องมีความโปร่งใสและตรวจสอบได้

2.  คณะกรรมการบริษัทฯ ผู้บริหาร และพนักงานทุกคน จะปฏิบัติหน้าที่อย่างเต็มกำลังความสามารถ
    ด้วยความซื่อสัตย์สุจริต เพื่อประโยชน์สูงสุดร่วมกันทุกฝ่าย
    และยึดมั่นในนโยบายการกำกับดูแลกิจการที่ดี
    รวมถึงนำคู่มือจริยธรรมและจรรยาบรรณทางธุรกิจของบริษัทฯ มาเป็นแนวทางในการปฏิบัติงาน

3.  กำหนดขอบเขตอำนาจหน้าที่และความรับผิดชอบของทุกฝ่ายที่เกี่ยวข้อง
    เพื่อให้สามารถสร้างความมั่นใจได้ว่าสิทธิประโยชน์ของผู้มีส่วนได้เสียจะได้รับการปกป้องคุ้มครองอย่างเต็มที่

4.  ไม่กระทำการใดๆ อันเป็นการละเมิดหรือลิดรอนสิทธิของผู้ถือหุ้นบริษัทฯ
    และอำนวยความสะดวกเพื่อส่งเสริมให้ผู้ถือหุ้นได้ใช้สิทธิขั้นพื้นฐานของตน
    นอกเหนือไปจากสิทธิในการลงคะแนนเสียงในที่ประชุมผู้ถือหุ้น

5.  ปฏิบัติต่อผู้ถือหุ้นทุกรายอย่างเท่าเทียมกัน เช่น ให้สิทธิในการเข้าถึงข้อมูลสารสนเทศ
    และมีช่องทางการสื่อสารกับบริษัทฯ ที่เหมาะสม

6.  คณะกรรมการบริษัทฯ ผู้บริหาร และพนักงานทุกคน
    จะยึดมั่นในจริยธรรมและคุณธรรมในการปฏิบัติหน้าที่
    โดยปฏิบัติต่อผู้มีส่วนได้ส่วนเสียทุกฝ่ายอย่างเท่าเทียมกัน พร้อมทั้งดูแลสอดส่อง ควบคุม
    และป้องกันการตัดสินใจหรือการกระทำใดๆที่มีความขัดแย้งทางผลประโยชน์

7.  เปิดเผยข้อมูลข่าวสารที่มีนัยสำคัญของบริษัทฯอย่างถูกต้องครบถ้วน
    และตรงตามกำหนดเวลาที่กฎหมายกำหนดไว้

8.  กำหนดกลยุทธ์ นโยบาย และแผนงานที่สำคัญและจำเป็นต่อการดำเนินธุรกิจของบริษัทฯ
    รวมถึงการวางระบบที่มีประสิทธิภาพในการติดตามและวัดผลการบริหารจัดการของฝ่ายบริหาร

9.  พิจารณากำหนดจริยธรรมและจรรยาบรรณทางธุรกิจของบริษัทฯเพื่อให้คณะกรรมการฯ ผู้บริหาร
    พนักงานทุกคนใช้เป็นแนวทางในการประพฤติปฏิบัติ ควบคู่ไปกับระเบียบข้อบังคับของบริษัทฯ

10. จัดให้มีการประเมินตนเองทุกปีเพื่อใช้ตรวจสอบการปฏิบัติหน้าที่ของคณะกรรมการ

11. คณะกรรมการบริษัทฯ กำหนดให้มีช่องทางที่จะสามารถสื่อสารกับผู้ถือหุ้น นักลงทุน
    หน่วยงานกำกับดูแล รวมถึงการให้ข้อมูลสารสนเทศทั่วไปแก่ผู้ถือหุ้นและผู้มีส่วนได้เสีย

  ทั้งนี้คณะกรรมการบริษัทฯ
  ตระหนักถึงการส่งเสริมการปฏิบัติหน้าที่และความรับผิดชอบของกรรมการ ผู้บริหาร
  และพนักงานให้เป็นไปตามหลักการกำกับดูแลกิจการที่ดีตามที่คณะกรรมการได้กำหนด
  คณะกรรมการจึงได้จัดให้มีการสื่อสารนโยบายการกำกับดูแลกิจการที่ดี
  และคู่มือจริยธรรมและจรรยาบรรณทางธุรกิจ โดยสื่อผ่านในหลายช่องทาง ดังนี้

  - คู่มือพนักงาน

  - คู่มือ “นโยบายการกำกับดูแลกิจการที่ดี”

  - คู่มือ “จริยธรรมและจรรยาบรรณทางธุรกิจ”

  - เว็บไซต์ของบริษัทฯ (www.tti.co.th)

  - บอร์ดประชาสัมพันธ์ของบริษัท

  นอกจากนี้
  บริษัทฯได้จัดให้มีการอบรมหลักการการกำกับดูแลกิจการที่ดีในหลักสูตรปฐมนิเทศกรรมการและพนักงานใหม่ของบริษัทอย่างต่อเนื่อง

  9.2. คณะกรรมการชุดย่อย

(1) โครงสร้างกรรมการบริษัทฯ

  ภายในคณะกรรมการของบริษัทฯทั้ง 17 คน ได้มีการแบ่งเป็นคณะกรรมการชุดย่อย ดังนี้

  ก. คณะกรรมการบริหารมี 7 คน ดังนี้

1.  นายบุญนำ บุญนำทรัพย์

2.  นายมงคล มังกรกนก

3.  นายลิน โมวเซียง

4.  นายช่วง กุลวรรณวิจิตร

5.  นายไพบูลย์ จรูญชัยคณากิจ

6.  นายธวัชชัย ไชยะภินันท์

7.  นายกำจร ชื่นชูจิตต์

2.  คณะกรรมการตรวจสอบ 5 คน (ดูรายชื่อหน้า 12)

3.  คณะกรรมการสรรหา 3 คน (ดูรายชื่อหน้า12)

4.  คณะกรรมการพิจารณาค่าตอบแทนกรรมการและผู้บริหาร 3 คน (ดูรายชื่อหน้า 12)

สำหรับอำนาจหน้าที่ของคณะกรรมการแต่ละชุดนั้น เป็นดังนี้

  คณะกรรมการบริษัทฯ มีอำนาจหน้าที่ในประการที่สำคัญคือ จัดการให้เป็นไปตามวัตถุประสงค์
  ข้อบังคับ และมติของที่ประชุมผู้ถือหุ้น รวมตลอดถึง

1.  การให้ความเห็นชอบในการดำเนินงานที่สำคัญเช่น วิสัยทัศน์ กลยุทธ์ เป้าหมาย
    และความเสี่ยง เป็นต้น

2.  การติดตามและดูแลฝ่ายจัดการดำเนินงานตามนโยบาย

3.  การควบคุมภายในและการบริหารความเสี่ยง

4.  การกำหนดให้มีนโยบายในการกำกับดูแลกิจการและจรรยาบรรณในการทำธุรกิจเป็นลายลักษณ์อักษร
    และให้ความเห็นชอบในนโยบายดังกล่าว

5.  พิจารณาเรื่องที่อาจเกิดความขัดแย้งทางผลประโยชน์อย่างรอบคอบ

6.  กำหนดนโยบายด้านการบริหารความเสี่ยงให้ครอบคลุมทั้งองค์กร

  คณะกรรมการบริหาร มีอำนาจหน้าที่ดังนี้

  1. มีอำนาจสั่งการ วางแผน และดำเนินกิจการของบริษัทฯ
  ให้เป็นไปตามนโยบายที่คณะกรรมการของบริษัทฯกำหนด

  2. กำหนดกลยุทธ์ในการดำเนินธุรกิจของบริษัทภายใต้ขอบเขตวัตถุประสงค์
  และ/หรือแนวนโยบายของบริษัทฯ

  3. เสนอแผนการลงทุน และ/หรือการระดมทุนของบริษัทฯ เพื่อให้คณะกรรมการบริษัท
  และ/หรือที่ประชุมผู้ถือหุ้นพิจารณาอนุมัติ แล้วแต่กรณี

  4. อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงานของบริษัทฯ
  ภายในวงเงินที่คณะกรรมการได้มอบอำนาจไว้

  5. มีอำนาจพิจารณากำหนดสวัสดิการให้แก่พนักงานตามความเหมาะสมกับสภาพการณ์ประเพณี
  และกฎหมายที่ใช้บังคับ

  6. มีอำนาจอนุมัติการซื้อ การจัดจ้าง การเช่า การเช่าซื้อ ทรัพย์สินใดๆ ตลอดจนมีอำนาจลงทุน
  และดำเนินการชำระค่าใช้จ่ายต่างๆที่จำเป็นต่อการดำเนินงานของบริษัทฯ
  โดยมีรายละเอียดตามผังอำนาจอนุมัติที่คณะกรรมการกำหนดภายในวงเงินที่คณะกรรมการได้มอบอำนาจไว้

  7. มีอำนาจอนุมัติการกู้ยืมเงิน เบิกเงินเกินบัญชีจากธนาคาร นิติบุคคลหรือสถาบันการเงินอื่นใด
  เพื่อประโยชน์ในการดำเนินธุรกิจของบริษัทฯ

  8. มีอำนาจในการอนุมัติการซื้อทรัพย์สิน หรือการชำระราคาใดๆ
  อันสืบเนื่องมาจากการดำเนินงานของบริษัทตามสัญญา และ/หรือ ข้อตกลงกับคู่ค้า
  โดยมีรายละเอียดตามผังอำนาจอนุมัติที่คณะกรรมการบริษัทฯกำหนด

คณะกรรมการตรวจสอบมีอำนาจหน้าที่ดังนี้

  1. สอบทานให้บริษัทฯ มีการรายงานทางการเงินอย่างถูกต้องและเพียงพอ

  2. สอบทานให้บริษัทฯมีระบบการควบคุมภายใน (internal control)
  และระบบการตรวจสอบภายใน (internal audit) ที่เหมาะสมและมีประสิทธิผล
  และพิจารณาความเป็นอิสระของหน่วยงานตรวจสอบภายในตลอดจนให้ความเห็นชอบในการพิจารณาแต่งตั้งโยกย้าย
  เลิกจ้างหัวหน้าหน่วยงานตรวจสอบภายใน
  หรือหน่วยงานอื่นใดที่รับผิดชอบเกี่ยวกับการตรวจสอบภายใน

  3.
  สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
  และกฎหมายที่เกี่ยวข้องกับธุรกิจของบริษัทฯ

  4. พิจารณา คัดเลือก
  เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทและเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตามกฎหมายและข้อกำหนดของตลาดหลักทรัพย์ ทั้งนี้ เพื่อให้มั่นใจว่ารายการดังกล่าว
  สมเหตุสมผลและเป็นประโยชน์สูงสุดต่อบริษัทฯ

  6. จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
  ฯซึ่งรายงานดังกล่าวต้องลงนามโดยประธานคณะกรรมการตรวจสอบ

  7.
  ปฏิบัติการอื่นใดตามที่คณะกรรมการของบริษัทฯมอบหมายด้วยความเห็นชอบจากคณะกรรมการตรวจสอบ

  คณะกรรมการสรรหา
  มีอำนาจหน้าที่กำหนดหลักเกณฑ์และคุณสมบัติของผู้ที่จะดำรงตำแหน่งผู้บริหารระดับสูงและกรรมการของบริษัทฯ
  กล่าวคือ เสนอชื่อบุคคลที่เหมาะสมแก่การเป็นผู้บริหารระดับสูงให้คณะกรรมการบริษัทฯพิจารณา
  และเสนอชื่อบุคคลที่เหมาะสมเป็นกรรมการบริษัทฯให้ที่ประชุมผู้ถือหุ้นเป็นผู้พิจารณา

  คณะกรรมการพิจารณาค่าตอบแทนกรรมการและผู้บริหารระดับสูง
  มีอำนาจหน้าที่พิจารณาหลักเกณฑ์ในการจ่ายและรูปแบบของค่าตอบแทนของกรรมการและผู้บริหารเพื่อเสนอต่อคณะกรรมการบริษัทฯ
  ทั้งนี้คณะกรรมการจะพิจารณาอนุมัติค่าตอบแทนของผู้บริหารระดับสูง
  ส่วนค่าตอบแทนของกรรมการนั้นจะได้เสนอให้ที่ประชุมผู้ถือหุ้นพิจารณาต่อไป

  (2) กรรมการตรวจสอบที่มีความรู้ความสามารถในการสอบทานงบการเงิน คือ นางรัตนา
  สุทธิพงษ์ชัย และผศ.ดร.ขจรวุฒิ นำศิริกุล

9.3 การสรรหาและแต่งตั้งกรรมการและผู้บริหารระดับสูงสุด

  ในการสรรหากรรมการนั้น
  กรรมการทุกคนมีสิทธิที่จะเสนอชื่อบุคคลที่มีคุณสมบัติเหมาะสมเพื่อให้ที่ประชุมผู้ถือหุ้นพิจารณาอนุมัติ
  เว้นแต่ในกรณีที่คณะกรรมการใช้สิทธิเลือกตั้งกรรมการแทนตำแหน่งกรรมการที่ว่างลงเพราะเหตุอื่นนอกจากถึงคราวออกตามวาระ
  อย่างไรก็ตามผู้ถือหุ้นทุกคนก็มีสิทธิที่จะเสนอชื่อบุคคลที่ตนเห็นว่ามีคุณสมบัติเหมาะสมเพื่อให้ที่ประชุมผู้ถือหุ้นพิจารณาอนุมัติเช่นกัน

  1. คณะกรรมการบริษัท

  1.1 องค์ประกอบและการเลือกตั้ง

  ตามข้อบังคับของบริษัท หมวดที่ 4 คณะกรรมการ ข้อ 16 ให้ที่ประชุมผู้ถือหุ้นเป็นผู้

  กำหนดจำนวนกรรมการบริษัท แต่ต้องไม่น้อยกว่า 5 คน และไม่เกิน 17 คน และเลือกตั้งบุคคลที่

  ไม่มีลักษณะต้องห้าม ตามกฎหมายและข้อบังคับของบริษัท รวมทั้งต้องไม่มีลักษณะที่แสดงถึง

  การขาดความเหมาะสม ที่จะได้รับความไว้วางใจให้บริหารจัดการกิจการที่มีมหาชนเป็นผู้ถือหุ้น

  ตามที่คณะกรรมการกำกับหลักทรัพย์และตลาดหลักทรัพย์ประกาศกำหนด และกรรมการบริษัท

  ไม่น้อยกว่ากึ่งหนึ่งของจำนวนกรรมการบริษัทฯทั้งหมด ต้องมีถิ่นที่อยู่ในราชอาณาจักร และมี

  จำนวนกรรมการอิสระและกรรมการตรวจสอบเป็นไปตามกฎหมายว่าด้วยหลักทรัพย์และตลาดหลักทรัพย์

  1.2 คุณสมบัติกรรมการบริษัทฯ

  1. ต้องเป็นบุคคลธรรมดาและบรรลุนิติภาวะ

  2. ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ

  3. ไม่เคยรับโทษจำคุกโดยคำพิพากษาถึงที่สุดให้จำคุกในความผิดเกี่ยวกับทรัพย์ที่ได้

  กระทำโดยทุจริต

  4. ไม่เคยถูกลงโทษไล่ออกหรือปลดออกจากราชการ หรือองค์การ หรือหน่วยงานของ

  รัฐฐานทุจริตต่อหน้าที่

  5. ไม่เป็นบุคคลที่มีลักษณะที่แสดงถึงการขาดความเหมาะสมที่จะได้รับความไว้วางใจ

  ให้บริหารจัดการกิจการที่มีมหาชนเป็นผู้ถือหุ้นตามที่คณะกรรมการ ก.ล.ต. ประกาศกำหนด

  1.3 วิธีการเลือกตั้งกรรมการบริษัท ฯ

  ตามข้อบังคับของบริษัทฯ หมวดที่ 4 คณะกรรมการ ข้อ 18
  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  1. ผู้ถือหุ้นคนหนึ่งมีคะแนนเสียงเท่ากับ 1 หุ้น ต่อ 1 เสียง

  2. ผู้ถือหุ้นแต่ละคนจะต้องใช้คะแนนเสียงของตนที่มีอยู่ทั้งหมดตาม (1) เลือกตั้งบุคคล

  คนเดียวหรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อย

  เพียงใดไม่ได้

  3. บุคคลซึ่งได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็น

  กรรมการ เท่าจำนวนกรรมการที่จะพึงมี หรือจะพึงเลือกตั้งในครั้งนั้น ในกรณีที่

  บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวน

  กรรมการที่จะพึงมี หรือจะพึงเลือกตั้งในครั้งนั้นให้ประธานที่ประชุมออกเสียงได้

  เพิ่มขึ้นอีก 1 เสียง เป็นเสียงชี้ขาด

  1.4 วาระการดำรงตำแหน่ง

  1. การออกตามวาระ

  ตามข้อบังคับของบริษัท หมวดที่ 4 คณะกรรมการ ข้อ 20
  กําหนดให้ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวน 1 ใน
  3 เป็นอัตรา
  ถ้าจำนวนกรรมการที่จะแบ่งออกให้ครบเป็นสามส่วนไม่ได้ก็ให้ออกโดยจำนวนใกล้ที่สุดกับส่วน 1
  ใน 3

  กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
  ให้ใช้วิธีจับสลากกันว่าผู้ใดจะเป็นผู้ออก ส่วนในปีหลังๆ
  ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง

  กรรมการซึ่งพ้นจากตำแหน่งไปตามวาระนั้น มีสิทธิได้รับเลือกตั้งเป็นกรรมการใหม่ได้

  2. การออกที่มิใช่การออกตามวาระ

  ตามข้อบังคับของบริษัทฯ หมวดที่ 4 คณะกรรมการ ข้อ 21
  กําหนดให้นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

  1. ตาย

  2. ลาออก

  3. ขาดคุณสมบัติหรือมีลักษณะต้องห้ามตามข้อ 17. แห่งข้อบังคับนี้

  4. ที่ประชุมผู้ถือหุ้นมีมติให้ออกตามข้อ 25. แห่งข้อบังคับนี้

  5. ศาลมีคำสั่งให้ออก

  บริษัทฯไม่ได้กําหนดจำนวนวาระสูงสุดที่จะดำรงตำแหน่งติดต่อกันได้
  ทั้งนี้ให้เป็นดุลยพินิจของผู้ถือหุ้นในการพิจารณาเลือกตั้งบุคคลหนึ่งบุคคลใดให้ดำรงตำแหน่งเป็นกรรมการ

2. คณะกรรมการตรวจสอบ

2.1 องค์ประกอบและการเลือกตั้ง

  คณะกรรมการตรวจสอบต้องมีจำนวนไม่น้อยกว่า 3 คน
  ประกอบด้วยประธานกรรมการตรวจสอบและกรรมการตรวจสอบ
  โดยทั้งหมดต้องเป็นกรรมการบริษัทฯและมีคุณสมบัติเป็น

  กรรมการตรวจสอบตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด

  ดังนี้

1.  ได้รับแต่งตั้งจากคณะกรรมการบริษัทฯหรือที่ประชุมผู้ถือหุ้นของบริษัทฯ

2.  เป็นกรรมการอิสระ

3.  ไม่เป็นกรรมการที่ได้รับมอบหมายจากคณะกรรมการบริษัทฯ ให้ตัดสินใจในการ

  ดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน

  หรือ นิติบุคคลที่อาจมีความขัดแย้ง

4.  มีหน้าที่ตามที่ตลาดหลักทรัพย์แห่งประเทศไทยและบริษัทกําหนด

5.  มีความรู้และประสบการณ์เพียงพอที่จะสามารถทำหน้าที่ในฐานะกรรมการตรวจสอบ

  ทั้งนี้ต้องมีกรรมการตรวจสอบอย่างน้อยหนึ่งคนที่มีความรู้และประสบการณ์เพียงพอ

  ที่จะสามารถทำหน้าที่ในการสอบทานความน่าเชื่อถือของงบการเงินได้

  ทั้งนี้หากสำนักงานคณะกรรมการกำกับหลักทรัพย์และตลาดหลักทรัพย์
  และ/หรือคณะกรรมการกำกับตลาดทุน ได้มีประกาศเปลี่ยนแปลงคุณสมบัติกรรมการตรวจสอบใหม่

  กรรมการตรวจสอบของบริษัทต้องมีคุณสมบัติตามที่ได้มีประกาศเปลี่ยนแปลงไปทุกประการ

2.2 วาระการดำรงตำแหน่ง

  คณะกรรมการตรวจสอบมีวาระการดำรงตำแหน่งคราวละ 2 ปี
  นับแต่วันที่คณะกรรมการบริษัทฯแต่งตั้ง

(1) การออกจากตำแหน่งตามวาระ

  เมื่อคณะกรรมการตรวจสอบดำรงตำแหน่งครบวาระ ให้คณะกรรมการบริษัทฯ หรือที่

  ประชุมผู้ถือหุ้นแต่งตั้งคณะกรรมการตรวจสอบชุดใหม่ แทนคณะกรรมการตรวจสอบชุดเดิมที่

  หมดวาระลง ทั้งนี้ในการแต่งตั้งต้องกระทำภายใน 2 เดือน
  นับแต่วันครบวาระของคณะกรรมการตรวจสอบชุดเดิม
  โดยกรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่

  อีกได้

  (2) การออกที่มิใช่การออกตามวาระ

  นอกเหนือจากการพ้นจากตำแหน่งตามวาระแล้ว ให้กรรมการตรวจสอบพ้นจากตำแหน่งเมื่อ

  (1) พ้นจากสภาพการเป็นกรรมการบริษัทฯ

  (2) ลาออก

  (3) ถึงแก่กรรม

  (4) คณะกรรมการบริษัทฯมีมติถอดถอนให้พ้นจากตำแหน่งก่อนครบวาระ

  (5)
  ขาดคุณสมบัติการเป็นกรรมการตรวจสอบตามที่สำนักงานคณะกรรมการกํากับหลักทรัพย์และตลาดหลักทรัพย์กำหนด

  ในกรณีที่ตำแหน่งกรรมการตรวจสอบว่างลงเพราะสาเหตุอื่น
  นอกจากถึงคราวออกตามวาระและยังคงเหลือวาระไม่น้อยกว่า 2 เดือน
  ให้คณะกรรมการบริษัทหรือที่ประชุมผู้ถือหุ้นแต่งตั้งบุคคลที่มีคุณสมบัติครบถ้วนเป็นกรรมการตรวจสอบแทนตำแหน่งที่ว่างในการประชุมคราวถัดไป
  บุคคลซึ่งเข้าเป็นกรรมการตรวจสอบแทนดังกล่าว
  จะอยู่ในตำแหน่งได้เพียงเท่าวาระที่เหลืออยู่ของกรรมการตรวจสอบที่ตนแทน

  กรรมการตรวจสอบสามารถดำรงตำแหน่งติดต่อกันโดยไม่จำกัดวาระ
  ทั้งนี้ขึ้นอยู่กับดุลยพินิจในการพิจารณาของคณะกรรมการบริษัทฯ

  3. คณะกรรมการบริหาร

  3.1 องค์ประกอบและการเลือกตั้ง

  คณะกรรมการบริษัทเป็นผู้แต่งตั้งกรรมการให้เป็นคณะกรรมการบริหารจำนวน 6 คน
  ประกอบด้วยกรรมการผู้อำนวยการเป็นประธานกรรมการบริหาร และกรรมการอื่นอีก 5 คน ทั้งนี้

  การแต่งตั้งได้พิจารณาจากความรู้และประสบการณ์ที่เพียงพอแก่การทำหน้าที่บริหารจัดการกิจการ

  ของบริษัทฯได้เป็นอย่างดี

  3.2 วาระการดำรงตำแหน่ง

  (1) การออกตามวาระ

  ให้กรรมการบริหารแต่ละคนมีวาระการดำรงตำแหน่งตราบเท่าที่ตนยังดำรงตำแหน่งกรรมการบริษัทฯ
  และให้พ้นจากตำแหน่งกรรมการบริหารเมื่อตนพ้นจากตำแหน่งกรรมการตามวาระ

  (2) การออกที่มิใช่การออกตามวาระ

  นอกเหนือจากการพ้นจากตำแหน่งตามวาระแล้ว ให้กรรมการบริหารพ้นจากตำแหน่งเมื่อ

  (1) ลาออก

  (2) ถึงแก่กรรม

  (3) คณะกรรมการบริษัทฯมีมติถอดถอนให้พ้นจากตำแหน่งก่อนครบวาระ

  (4)
  ขาดคุณสมบัติการเป็นกรรมการตรวจสอบตามที่สำนักงานคณะกรรมการกํากับหลักทรัพย์และตลาดหลักทรัพย์กำหนด

  ในกรณีที่ตำแหน่งกรรมการบริหารว่างลงเพราะสาเหตุอื่นนอกจากถึงคราวออกตามวาระ
  และยังคงเหลือวาระไม่น้อยกว่า 2 เดือน
  ให้คณะกรรมการบริษัทแต่งตั้งกรรมการบริหารแทนตำแหน่งที่ว่างในการประชุมคณะกรรมการบริษัทคราวถัดไปบุคคลซึ่งเข้าเป็นกรรมการบริหารดังกล่าวจะอยู่ในตำแหน่งได้เพียงเท่าวาระที่เหลืออยู่ของกรรมการบริหารที่ตนแทน

  4. กรรมการอิสระ

  บริษัทฯมีกรรมการอิสระจำนวน 6 คน (ไม่น้อยกว่า 1 ใน 3 ของจำนวนกรรมการทั้งหมด)
  มีหลักเกณฑ์ในการกำหนดคุณสมบัติและกระบวนการสรรหาดังนี้

  คุณสมบัติกรรมการอิสระ

(1) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทฯ บริษัทย่อย
    ผู้ถือหุ้นรายใหญ่ หรือผู้มีอำนาจควบคุมของบริษัทฯ
    ทั้งนี้ได้นับรวมการถือหุ้นของผู้ที่เกี่ยวข้องของกรรมการอิสระแต่ละรายแล้ว

(2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทฯ บริษัทย่อย ผู้ถือหุ้นใหญ
    หรือของผูมีอํานาจควบคุมของบริษัทฯ

(3) ไมเป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็น บิดามารดา คูสมรส พี่น้อง และบุตร รวมทั้งคูสมรสของบุตรของกรรมการ
    ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะไดรับการเสนอให้เป็นผู้บริหารหรือผู้มีอำนาจควบคมของบริษัทฯ
    หรือบริษัทย่อย

(4) ไมมีหรือเคยมีความสัมพันธ์ทางธุรกิจกับบริษัทฯ บริษัทย่อย ผู้ถือหุ้นรายใหญ่
    หรือผู้มีอำนาจควบคุมของบริษัทฯ ในลักษณะที่อาจเปนการขัดขวาง
    การใชวิจารณญาณอย่างอิสระของตน รวมทั้งไมเป็นหรือเคยเป็นผู้ถือหุ้นที่มีนัย
    หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทย่อย ผู้ถือหุ้นรายใหญ่
    หรือผู้มีอำนาจควบคุมของบริษัทฯ

  ความสัมพันธ์ทางธุรกิจตามวรรคหนึ่งรวมถึงการทํารายการทางการค้าที่กระทําเปนปกติเพื่อประกอบกิจการการเช่าหรือให้เช่าอสังหาริมทรัพย์
  รายการเกี่ยวกับสินทรัพย์หรือบริการ หรือการให้หรือรับความชวยเหลือทางการเงิน
  ดวยการรับหรือใหกู้ยืม ค้ำประกัน การใหสินทรัพย์เป็นหลักประกันหนี้
  รวมถึงพฤติการณ์อื่นทำนองเดียวกัน ซึ่งเปนผลใหบริษัทฯ
  หรือคูสัญญามีภาระหนี้ที่ตองชำระต่ออีกฝ่ายหนึ่งตั้งแต่รอยละสามของสินทรัพยที่มีตัวตนสุทธิของบริษัทฯ
  หรือตั้งแต่ยี่สิบลานบาทขึ้นไป แลวแต่จำนวนใดจะต่ำกว่า
  ทั้งนี้การคํานวณภาระหนี้ดังกลาวใหเปนไปตามวิธีการคํานวณมูลคาของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์
  ในการทํารายการที่เกี่ยวโยงกัน โดยอนุโลม

(5) ไม่เป็นหรือเคยเป็นผู้สอบบัญชีของบริษัทฯ บริษัทย่อย
    ผู้ถือหุ้นรายใหญ่หรือผู้มีอำนาจควบคุมของบริษัทฯ และไมเป็นผู้ถือหุ้นที่มีนัยผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของ บริษัทฯ บริษัทย่อย ผู้ถือหุ้นรายใหญ่
    หรือผู้มีอำนาจควบคุมของผู้ขออนุญาตสังกัดอยู่

(6) ไมเป็นหรือเคยเป็นผู้ให้บริการทางวิชาชีพใด ๆ
    ซึ่งรวมถึงการให้บริการเปนที่ปรึกษากฎหมายหรือที่ปรึกษาทางการเงิน
    ซึ่งไดรับค่าบริการเกินกว่าสองล้านบาทต่อปีจากบริษัทฯ บริษัทย่อย
    ผู้ถือหุ้นรายใหญ่หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของผู้ให้บริการทางวิชาชีพนั้นด้วย

(7) ไมเป็นกรรมการที่ไดรับการแต่งตั้งขึ้นเพื่อเป็นตัวแทนของกรรมการของบริษัทฯ
    ผู้ถือหุ้นรายใหญ่หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไมประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วม
    บริหารงาน ลูกจาง พนักงาน ที่ปรึกษาที่รับเงินเดือนประจํา
    หรือถือหุ้นเกินร้อยละหนึ่งของจำนวนหุ้น ที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอยางเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย

(9) ไมมีลักษณะอื่นใดที่ทำให้ไมสามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

  ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตาม ก ถึง ฌ แล้ว กรรมการ

  อิสระอาจได้รับมอบหมายจากคณะกรรมการบริษัทฯ ให้ตัดสินใจในการดำเนินกิจการของบริษัทฯ

  บริษัทย่อย โดยมีการตัดสินใจในรูปแบบขององค์คณะ (collective decision) ได้

  กระบวนการสรรหากรรมการอิสระ

  คณะกรรมการสรรหาจะคัดเลือกบุคคลที่มีคุณสมบัติดังกล่าวข้างต้น และมีประสบการณ์เข้าใจ

  ธุรกิจที่เกี่ยวข้องกับธุรกิจของบริษัทฯ เป็นผู้มีวิสัยทัศน์และมีเวลาเพียงพอในการปฏิบัติหน้าที่
  เสนอให้คณะกรรมการบริษัทฯร่วมกันพิจารณาเพื่อเสนอต่อที่ประชุมผู้ถือหุ้นอนุมัติอีกครั้งหนึ่ง

  5. การแต่งตั้งกรรมการผู้อำนวยการ

  แต่งตั้งโดยที่ประชุมคณะกรรมการบริษัทฯ

  6. การแต่งตั้งผู้บริหารรายอื่นๆ

  กรรมการสรรหามีอำนาจเสนอชื่อบุคคลอื่นๆที่เป็นพนักงานบริษัทฯให้ดำรงตำแหน่งเป็นผู้บริหารระดับสูงของบริษัทได้
  ทั้งนี้โดยความเห็นชอบของคณะกรรมการบริหาร

9.4 การกำกับดูแลการดำเนินงานของบริษัทย่อย

  บริษัทมีกลไกในการกำกับดูแลที่ทำให้สามารถควบคุมดูแลการจัดการและรับผิดชอบการดำเนินงานของ

บริษัทย่อย เพื่อดูแลรักษาผลประโยชน์ในเงินลงทุนของบริษัทฯ ดังนี้

1)  บริษัทฯมีการส่งบุคคลเพื่อเป็นตัวแทนของบริษัทฯไปเป็นกรรมการ ผู้บริหาร
    หรือผู้มีอำนาจควบคุมในบริษัทดังกล่าวตามสัดส่วนการถือหุ้น
    โดยบุคคลที่จัดส่งไปนั้นจะต้องได้รับมติ

  เห็นชอบจากที่ประชุมคณะกรรมการบริษัทฯ

2)  บริษัทฯมีนโยบายที่จะแต่งตั้งผู้สอบบัญชีรายเดียวกันให้เป็นผู้สอบบัญชีของบริษัทฯ และ

  บริษัทย่อย เพื่อเป็นกลไกในการกำกับดูแลการเปิดเผยข้อมูลฐานะการเงินและผลการ

  ดำเนินงาน การทำรายการระหว่างบริษัทย่อยกับบุคคลที่เกี่ยวโยง การได้มาหรือจำหน่ายไป

  ซึ่งสินทรัพย์ หรือการทำรายการสำคัญอื่นใดของบริษัทย่อยให้ครบถ้วนถูกต้อง และใช้

  หลักเกณฑ์ที่เกี่ยวข้องกับการเปิดเผยข้อมูลและการทำรายการในลักษณะดังกล่าวข้างต้นใน

  ทำนองเดียวกับหลักเกณฑ์ของบริษัทฯ

9.5 การกำกับการดูแลเรื่องการใช้ข้อมูลภายใน

  บริษัทฯกำหนดมาตรการควบคุมดูแลไม่ให้กรรมการและ/หรือผู้บริหารใช้ประโยชน์จากข้อมูลภายในของ

บริษัทฯไปใช้เพื่อประโยชน์ส่วนตน รวมทั้งเพื่อการซื้อขายหลักทรัพย์ ดังนี้

  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
  ตลอดจนมติของ

  ที่ประชุมผู้ถือหุ้น การเปิดเผยข้อมูลต่างๆ
  ที่เกี่ยวกับกระบวนการผลิตอันมีนัยสำคัญและมีผลกระทบต่อบริษัทฯ

  จะต้องได้รับความเห็นชอบจากกรรมการผู้อำนวยการเสียก่อน
  แต่ถ้าข้อมูลใดที่มีผลลกระทบต่อผู้ลงทุนต้องผ่าน

  ความเห็นชอบจากที่ประชุมคณะกรรมการบริษัทฯ

  นโยบายและวิธีการติดตามดูแลในการนำข้อมูลภายในไปใช้เพื่อประโยชน์ส่วนตนนั้น
  บริษัทฯมอบหมายให้คณะกรรมการบริษัทเป็นผู้ดูแลและพิจารณาตัดสินความผิด ในกรณีที่มีกรรมการ
  และ/หรือผู้บริหารมีการใช้ข้อมูลภายในเพื่อประโยชน์ส่วนตัว
  โดยมอบหมายให้กรรมการผู้อำนวยการเป็นผู้พิจารณาความผิดตามมาตรการการลงโทษที่เป็นไปตามมติที่ประชุมของคณะกรรมการบริษัทฯ
  หากพนักงานของบริษัทฯ กระทำความผิดดังกล่าว

  นอกจากนี้ ทางบริษัทฯได้จัดทำเป็นข้อปฏิบัติว่าคณะกรรมการบริษัทฯและผู้บริหารของบริษัทฯ
  ห้ามทำการซื้อขายหลักทรัพย์ในช่วง 1
  เดือนก่อนที่ข้อมูลงบการเงินหรือข้อมูลอื่นที่มีผลกระทบต่อราคาหลักทรัพย์ของบริษัทจะเผยแพร่ต่อสาธารณชน
  และต้องไม่ซื้อขายหลักทรัพย์ของบริษัทจนกว่าจะพ้นระยะเวลา 24 ชั่วโมง
  นับแต่การเปิดเผยข้อมูลนั้นสู่สาธารณะทั้งหมดแล้ว

  สำหรับนโยบายและวิธีการติดตามดูแลการใช้ข้อมูลภายในไปใช้เพื่อซื้อขายหลักทรัพย์นั้น
  ได้กำหนดให้เลขานุการบริษัทฯเป็นผู้ยื่นแบบรายงานการซื้อขายหลักทรัพย์ (แบบ 59-2)
  ของกรรมการทุกคนในทุกครั้งที่มีการซื้อขายหลักทรัพย์
  และรายงานให้ประธานกรรมการทราบทุกครั้ง

  นโยบายการควบคุมภายใน

  คณะกรรมการให้ความสำคัญต่อระบบการควบคุมภายในที่เพียงพอและเหมาะสม
  ในทุกระดับการปฏิบัติงานมีระบบการควบคุมภายในที่ครอบคลุมทุกด้าน
  ทั้งการสร้างสภาพแวดล้อมการควบคุม
  การประเมินความเสี่ยงกิจกรรมการควบคุมข้อมูลและการสื่อสาร และการติดตาม
  รวมถึงการดำเนินกิจการให้เป็นไปตามกฎหมายข้อบังคับระเบียบที่เกี่ยวข้องและจัดให้มีกลไกการตรวจสอบและถ่วงดุลที่มีประสิทธิภาพเพียงพอในการปกป้องรักษาและดูแลเงินลงทุนของผู้ถือหุ้นและสินทรัพย์ของบริษัทฯอยู่เสมอ

  คณะกรรมการบริษัทฯมอบหมายให้คณะกรรมการตรวจสอบ
  มีหน้าที่สอบทานการประเมินระบบการควบคุมภายในและรายงานตรงต่อคณะกรรมการตรวจสอบ

  ทั้งนี้คณะกรรมการตรวจสอบได้แต่งตั้งนายณรงค์ พิริยพฤนท์สกุล
  ให้ทำหน้าที่เป็นผู้รับผิดชอบทำรายงานในด้านต่างๆ เช่น ด้านการผลิต การใช้ทรัพยากรบุคคล
  การทำรายการที่เกี่ยวโยงกันระหว่างบริษัทฯและบริษัทย่อย
  และนำเสนอให้ที่ประชุมคณะกรรมการตรวจสอบใช้เป็นข้อมูลในการประชุมเป็นประจำทุกไตรมาส

  9.6 ค่าตอบแทนของผู้สอบบัญชีต่อปี

  ที่ประชุมสามัญผู้ถือหุ้นประจำปี ครั้งที่ 1/2558 เมื่อวันอังคารที่ 28 เมษายน 2558
  ได้มีมติให้แต่งตั้งนายประดิษฐ รอดลอยทุกข์ ผู้สอบบัญชีรับอนุญาตทะเบียนเลขที่ 218
  และนางสาวนงราม เลาหอารีดิลก ผู้สอบบัญชีรับอนุญาตทะเบียนเลขที่ 4334 แห่งบริษัท เอเอสที
  มาสเตอร์ จำกัด โดยให้คนใดคนหนึ่งเป็นผู้ทำการตรวจสอบและรับรองงบการเงินของบริษัทฯ
  บุคคลทั้งสองสามารถปฏิบัติหน้าที่อย่างเป็นอิสระและมีประสิทธิภาพโดยไม่มีส่วนเกี่ยวข้องใดๆกับบริษัทฯและบริษัทย่อย
  บุคคลทั้งสองมีประวัติการเป็นผู้สอบบัญชีและค่าตอบแทนดังนี้

  ประวัติการเป็นผู้สอบบัญชี

  นายประดิษฐ รอดลอยทุกข์ เป็นผู้สอบบัญชี ตั้งแต่ปี 2549 - 2553 และ

2556 - 2559

  นางสาวนงราม เลาหอารีดิลก ” ” 2554 ถึง 2559

  ค่าตอบแทนของผู้สอบบัญชี

  --------------------------------- ---------- --------- --------- ---------
  ประเภทค่าตอบแทน                    ปี 2557               ปี 2558    

                                    บริษัทฯ      บริษัทย่อย   บริษัทฯ     บริษัทย่อย

  ค่าสอบบัญชีสำหรับปี                    350,000    270,000   400,000   290,000

  ค่าสอบทานงบการเงินรายไตรมาส (3      240,000    150,000   300,000   130,000
  ไตรมาส)                                                          

  ค่าสอบทานงบการเงินรวม 3 ไตรมาส      60,000     -         -         -

  ค่าตรวจสอบงบการเงินรวม              50,000     -         50,000    -

  รวม                               700,000    420,000   750,000   420,000
  --------------------------------- ---------- --------- --------- ---------

  9.7 การปฏิบัติตามหลักการกำกับดูแลกิจการที่ดีในเรื่องอื่นๆ

  ไม่เพียงบริษัทฯจะยึดหลักการตามกฎหมายและหลักธรรมาภิบาลในการกำกับดูแลกิจการเท่านั้น
  หากแต่ยัง

  ได้ยึดหลักการและหลักปฏิบัติที่ดีตามแนวทางที่แนะนำโดยองค์การเพื่อความร่วมมือทางเศรษฐกิจและการพัฒนา
  (Organization for Economic Co-operation and Development หรือ OECD)

  นอกจากนี้บริษัทฯยังได้วางแนวทางในการกำกับดูแลกิจการที่ดีเพื่อให้สอดคล้องกับแนวทางที่ตลาดหลักทรัพย์แห่งประเทศไทย
  (ตลท.) ได้กำหนดไว้ โดยแบ่งแนวทางการปฏิบัติออกเป็น 5 หมวด ดังนี้

  1) สิทธิของผู้ถือหุ้น

  2) การปฏิบัติต่อผู้ถือหุ้นอย่างเท่าเทียมกัน

  3) บทบาทของผู้มีส่วนได้เสีย

  4) การเปิดเผยข้อมูลและความโปร่งใส

  5) ความรับผิดชอบของคณะกรรมการ

  หมวดที่ 1 สิทธิของผู้ถือหุ้น

  คณะกรรมการบริษัทฯส่งเสริมให้ผู้ถือหุ้นได้ใช้สิทธิของตนตามสิทธิขั้นพื้นฐาน
  โดยให้ผู้ถือหุ้นได้รับข่าวสารข้อมูลอย่างเพียงพอและทันท่วงที
  รวมทั้งสนับสนุนให้ได้ใช้สิทธิในการเข้าร่วมและออกเสียงในที่ประชุมผู้ถือหุ้น
  และไม่กระทำการใดๆ อันเป็นการละเมิดต่อสิทธิของผู้ถือหุ้น

  คณะกรรมการจึงได้กำหนดนโยบายในการอำนวยความสะดวกและส่งเสริมให้ผู้ถือหุ้นทุกราย
  ได้มีส่วนในการเข้าร่วมประชุมผู้ถือหุ้น ดังนี้

  นโยบายการอำนวยความสะดวกและส่งเสริมให้ผู้ถือหุ้นได้มีส่วนร่วมในการเข้าร่วมประชุม

  ผู้ถือหุ้น

1.  กำหนดให้มีการประชุมสามัญผู้ถือหุ้นเป็นประจำทุกปี ภายในระยะเวลา 4 เดือน นับแต่

  วันสิ้นรอบปีบัญชีของบริษัทฯ (ประชุมภายในวันที่ 30 เมษายน ของทุกปี) และหากมี

  กรณีจำเป็นเร่งด่วนก็จะเรียกประชุมวิสามัญผู้ถือหุ้นเป็นกรณีไป

2.  จัดทำและจัดส่งหนังสือเชิญประชุมผู้ถือหุ้น พร้อมทั้งรายละเอียดระเบียบวาระการประชุม
    ข้อมูลสำคัญและจำเป็นที่ผู้ถือหุ้นจำต้องใช้ประกอบการพิจารณาในแต่ละวาระ
    พร้อมทั้งความเห็นของคณะกรรมการ รายงานการประชุมครั้งที่ผ่านมา รายงานประจำปี
    หนังสือมอบฉันทะแบบ ก. และแบบ ข. ตามที่กระทรวงพาณิชย์กำหนด
    และระบุวิธีการมอบฉันทะ พร้อมทั้งระบุสถานที่ วัน เวลา และแผนที่แสดงสถานที่ประชุม
    โดยจัดส่งหนังสือเชิญประชุมให้ผู้ถือหุ้น ทั้งฉบับภาษาไทยและภาษาอังกฤษ ล่วงหน้าอย่างน้อย 7
    วันก่อนวันประชุมผู้ถือหุ้น พร้อมทั้งประกาศลงในหนังสือพิมพ์ฉบับภาษาไทยเป็นเวลา 3 วัน
    ติดต่อกันก่อนวันประชุมอย่างน้อย 3 วัน นอกจากนี้บริษัทยังได้เผยแพร่หนังสือเชิญประชุมผู้ถือหุ้น
    และเอกสารที่เกี่ยวข้องบนเว็บไซต์อีกด้วย

3.  ได้อำนวยความสะดวกให้ผู้ถือหุ้นในวันประชุมอย่างเท่าเทียมกัน โดยมีเจ้าหน้าที่ต้อนรับ
    และให้ข้อมูลในการตรวจเอกสาร และลงทะเบียนเพื่อเข้าร่วมประชุมอย่างเพียงพอ ทั้งนี้
    บริษัทฯใช้ระบบบาร์โค้ด (Barcode)
    ในการลงทะเบียนและนับคะแนนเพื่อเพิ่มประสิทธิภาพและความรวดเร็ว
    และได้มีการจัดเตรียมอากรแสตมป์สำหรับปิดใบมอบฉันทะ
    นอกจากนี้สถานที่จัดประชุมมีขนาดที่เพียงพอกับจำนวนผู้ถือหุ้นที่เข้าร่วมประชุม
    และเป็นสถานที่ภายในโรงแรมในเขตกรุงเทพมหานคร ซึ่งสะดวกแก่การเดินทางของผู้ถือหุ้น

4.  บริษัทฯไม่กระทำการใดๆ ที่มีลักษณะเป็นการจำกัดสิทธิในการเข้าร่วมประชุมของผู้ถือหุ้น
    ผู้ถือหุ้นทุกคนย่อมมีสิทธิเข้าร่วมประชุมผู้ถือหุ้นได้ตลอดระยะเวลาที่การประชุมยังไม่แล้วเสร็จ

5.  ก่อนเริ่มการประชุมทุกครั้งประธานกรรมการจะเป็นผู้ชี้แจงหลักเกณฑ์ที่เกี่ยวข้องกับการประชุม
    อาทิ วิธีการลงคะแนน
    และวิธีการนับคะแนนเสียงของผู้ถือหุ้นที่จะต้องลงมติตามลำดับในแต่ละวาระ เป็นต้น
    ในการนับคะแนนเสียง
    บริษัทฯจะดำเนินการนับคะแนนเสียงของผู้ถือหุ้นเรียงตามลำดับวาระการประชุม
    และแสดงผลสรุปของคะแนนเสียงในแต่ละวาระอย่างชัดเจนในห้องประชุม

6.  การดำเนินการนับคะแนนเสียง
    บริษัทฯจัดให้มีบุคคลเป็นผู้ตรวจนับหรือตรวจสอบคะแนนเสียงในการประชุมผู้ถือหุ้น
    พร้อมทั้งเปิดเผยให้ที่ประชุมทราบและบันทึกไว้ในรายงานการประชุม

7.  ประธานกรรมการจัดสรรเวลาในการประชุมอย่างเพียงพอ
    และดำเนินการประชุมอย่างเหมาะสมและโปร่งใส
    โดยระหว่างการประชุมเปิดโอกาสให้ผู้เข้าร่วมประชุมสามารถใช้สิทธิในการซักถาม
    แสดงความเห็น และออกเสียงลงคะแนน ใช้สิทธิร่วมตัดสินใจในเรื่องที่สำคัญต่างๆ
    ที่อาจมีผลกระทบต่อบริษัทฯ อาทิเช่น การแต่งตั้งหรือถอดถอนกรรมการ
    การเสนอชื่อบุคคลเพื่อเป็นกรรมการอิสระ การอนุมัติผู้สอบบัญชี การจัดสรรเงินปันผล
    การลดทุนหรือเพิ่มทุน การกำหนดหรือการแก้ไขข้อบังคับ บริคณห์สนธิ เป็นต้น

8.  ประธานกรรมการ กรรมการ
    และผู้บริหารที่เกี่ยวข้องมีความรับผิดชอบในการเข้าร่วมประชุมผู้ถือหุ้นเพื่อตอบคำถามแก่ผู้ถือหุ้น

9.  ไม่ว่าการประชุมผู้ถือหุ้นจะดำเนินไปถึงระเบียบวาระใด แต่หากประธานยังมิได้กล่าวปิดประชุม
    ก็จะให้สิทธิผู้ถือหุ้นสามารถเข้าร่วมประชุมได้
    และมีสิทธิออกเสียงหรือลงคะแนนในระเบียบวาระที่ยังอยู่ในระหว่างการพิจารณาและยังไม่ได้มีการลงมติ

10. บริษัทฯได้ระบุการมีส่วนได้เสียของกรรมการไว้ในหนังสือเชิญประชุมผู้ถือหุ้น
    และหากกรรมการท่านใดมีส่วนได้เสียหรือมีส่วนเกี่ยวข้องในการพิจารณาวาระใด
    ประธานที่ประชุมจะแจ้งให้ผู้เข้าร่วมประชุมทราบก่อนการพิจารณาในวาระนั้น
    พร้อมทั้งให้กรรมการท่านที่มีส่วนได้เสียออกจากห้องประชุม
    จนกว่าการพิจารณาในวาระนั้นจะแล้วเสร็จ

11. บริษัทฯทำการเปิดเผยผลการลงคะแนนเสียงในแต่ละวาระของการประชุมผู้ถือหุ้น
    ในวันทำการถัดไปบนเว็บไซต์ของบริษัทฯ

12. บริษัทฯได้จัดทำรายงานการประชุมผู้ถือหุ้นแจ้งต่อตลาดหลักทรัพย์แห่งประเทศไทยภายใน 14
    วัน และแจ้งต่อนายทะเบียนบริษัทมหาชนจำกัดภายในเวลาที่กฎหมายกำหนด (1
    เดือนนับแต่วันประชุม) พร้อมทั้งเผยแพร่ในเว็บไซต์ของบริษัทฯ

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

  1. บริษัทฯให้ความสำคัญต่อผู้ถือหุ้นทุกราย
  โดยเปิดโอกาสให้ผู้ถือหุ้นใช้สิทธิเสนอเพิ่มระเบียบวาระการประชุมสามัญผู้ถือหุ้นประจำปี
  และเสนอชื่อบุคคลเพื่อเข้ารับการเลือกตั้งเป็นกรรมการบริษัทฯอย่างน้อย 3 เดือน
  ก่อนวันประชุมผู้ถือหุ้นและเผยแพร่หลักเกณฑ์การใช้สิทธิดังกล่าวผ่านช่องทางของตลาดหลักทรัพย์แห่งประเทศไทย
  และเผยแพร่บนเว็บไซต์ของบริษัทฯด้วย

  2. ผู้ถือหุ้นมีสิทธิมอบฉันทะให้ผู้อื่นมาประชุมและลงมติแทน
  และเมื่อได้ยื่นหนังสือมอบฉันทะให้กรรมการในที่ประชุมแล้ว
  ย่อมมีสิทธิเข้าร่วมประชุมและลงมติเช่นเดียวกับผู้ถือหุ้นทุกประการ

  3. บริษัทฯได้เสนอรายชื่อของกรรมการอิสระไว้ในหนังสือมอบฉันทะ
  เพื่อให้ผู้ถือหุ้นที่ไม่สามารถมอบฉันทะให้บุคคลใดได้
  จะได้ยังสามารถรักษาสิทธิของตนโดยมอบฉันทะให้แก่กรรมการอิสระเป็นผู้ใช้สิทธิในการออกเสียงและลงคะแนนแทนตนได้

  4.
  ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุมและมีนโยบายที่จะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
  เพื่อให้ผู้ถือหุ้นมีโอกาสศึกษาข้อมูลประกอบระเบียบวาระก่อนตัดสินใจ

  5. ประธานกรรมการ กรรมการ
  และผู้บริหารที่เกี่ยวข้องมีความรับผิดชอบในการเข้าร่วมประชุมผู้ถือหุ้นเพื่อตอบข้อซักถามของผู้ถือหุ้น
  รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม
  เพื่อให้ผู้ถือหุ้นสามารถตรวจสอบได้

  6. จัดทำบัตรลงคะแนนระบบบาร์โค้ดโดยแยกตามวาระๆละ 1 แผ่น
  เพื่อให้ผู้ถือหุ้นสามารถลงคะแนนได้โดยสะดวกไม่เกิดความสับสนและสามารถตรวจสอบผลคะแนนได้อย่างรวดเร็วถูกต้อง
  และบริษัทฯจะจัดเก็บบัตรลงคะแนนไว้เป็นระยะเวลา 2 ปี นับแต่วันลงคะแนน
  เพื่อให้สามารถตรวจสอบได้

  7. เปิดเผยข้อมูลที่เป็นปัจจุบันผ่านเว็บไซต์ของบริษัทฯ
  เพื่อให้ผู้ถือหุ้นได้รับทราบข้อมูลข่าวสารสำคัญของบริษัทที่มีการเปลี่ยนแปลง
  รวมถึงสารสนเทศที่บริษัทฯเปิดเผยตามข้อกำหนดต่างๆ
  โดยภายหลังจากการเปิดเผยต่อตลาดหลักทรัพย์ฯ แล้ว
  จะนำข้อมูลเผยแพร่ในเว็บไซต์ของบริษัทฯทั้งภาษาไทยและภาษาอังกฤษ รวมถึงจัดให้มีช่องทาง

  การสื่อสารระหว่างบริษัทฯกับผู้ถือหุ้นในเว็บไซต์บริษัทฯ
  เพื่อให้ผู้ถือหุ้นสามารถซักถามและได้รับข้อมูลอย่างเท่าเทียม

  8.
  กำหนดให้กรรมการหรือผู้บริหารระดับสูงจะต้องรายงานการมีส่วนได้ส่วนเสียให้ที่ประชุมคณะกรรมการบริษัทฯรับทราบทุกครั้ง

  ความขัดแย้งทางผลประโยชน์

  บริษัทฯถือเป็นนโยบายสำคัญที่จะไม่ให้กรรมการ ผู้บริหาร
  และพนักงานอาศัยตำแหน่งหน้าที่ของตนแสวงหาผลประโยชน์โดยมิชอบ
  คณะกรรมการบริษัทฯจึงกำหนดข้อปฏิบัติให้บุคคลดังกล่าวหลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับ

  บริษัทฯ และในกรณีทีจำเป็นจะต้องทำรายการดังกล่าว
  ต้องกระทำโดยมีราคาและเงื่อนไขเสมือนการทำรายการกับบุคคลภายนอก
  และกรรมการหรือพนักงานที่มีส่วนได้เสียในรายการนั้นจะต้องไม่มีส่วนในการพิจารณาอนุมัติ
  หากรายการใดเข้าข่ายเป็นรายการที่เกี่ยวโยงกันภายใต้ประกาศของตลาดหลักทรัพย์แห่งประเทศไทย
  จะต้องปฏิบัติตามหลักเกณฑ์ วิธีการ
  และการเปิดเผยข้อมูลรายการที่เกี่ยวโยงกันของบริษัทฯจดทะเบียนอย่างเคร่งครัด

หมวดที่ 3 บทบาทของผู้มีส่วนได้เสีย

  คณะกรรมการบริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม
  ไม่ว่าจะเป็นผู้มีส่วนได้เสียภายใน ได้แก่ ผู้ถือหุ้น พนักงานและผู้บริหารของบริษัทฯ
  หรือผู้มีส่วนได้เสียภายนอก ได้แก่ ลูกค้า คู่ค้า เจ้าหนี้ คู่แข่ง เจ้าหน้าที่ภาครัฐ
  และหน่วยงานอื่นๆ ที่เกี่ยวข้อง รวมถึงชุมชนที่บริษัทฯตั้งอยู่ สิ่งแวดล้อมและสังคม
  โดยมีรายละเอียด ดังนี้

  ผู้ถือหุ้น :
  บริษัทฯยึดถือผู้ถือหุ้นเป็นผู้มีส่วนได้เสียและเป็นองค์ประกอบที่สำคัญในการเป็นบริษัทมหาชนจำกัด
  ดังนั้นจึงได้มีการวางเป็นข้อสำคัญในการกำกับดูแลกิจการที่ดี กล่าวคือ
  ได้มีการกำหนดเป็นหลักการกำกับดูแลกิจการที่ดี โดยได้แยกเป็นหมวดเฉพาะถึง 2 หมวด คือ
  หมวดที่ 1 สิทธิของผู้ถือหุ้น และหมวดที่ 2 การปฏิบัติต่อผู้ถือหุ้นอย่างเท่าเทียมกัน
  ดังที่ได้กล่าวไว้ข้างต้น

  พนักงาน : บริษัทฯให้ความสำคัญกับพนักงานทุกคน ซึ่งถือว่าเป็นส่วนหนึ่งของบริษัทฯ
  จึงได้กำหนดเป็นนโยบายว่า ไม่เพียงแต่จะปฏิบัติตามที่กฎหมายแรงงานทุกฉบับกำหนดเท่านั้น
  หากแต่ยังจะต้อง

  คำนึงถึงสวัสดิการด้านต่างๆ การละเมิดสิทธิมนุษยชน และความปลอดภัย
  อาชีวอนามัยและสิ่งแวดล้อมในการทำงานอีกด้วย ดังนี้

  (1) นโยบายความปลอดภัย อาชีวอนามัย และสภาพแวดล้อมในการทำงาน

  บริษัทฯถือว่าพนักงานทุกคนเป็นทรัพยากรบุคคลอันมีค่ายิ่ง บริษัทฯจะดำเนินการด้านความปลอดภัย
  อาชีวอนามัย และสภาพแวดล้อมในการทำงาน
  ควบคู่ไปกับหน้าที่ประจำของพนักงานจึงได้กำหนดนโยบายดังนี้

  1.
  ความปลอดภัยในการทำงานเป็นหน้าที่ของพนักงานทุกคนที่ต้องร่วมมือกันปฏิบัติเพื่อให้เกิดความปลอดภัยต่อตนเองและผู้อื่น

  2. ความปลอดภัยในการทำงานเป็นความรับผิดชอบของผู้บังคับบัญชาทุกระดับชั้น

  3. บริษัทฯจะส่งเสริมให้มีการปรับปรุงสภาพแวดล้อม
  และวิธีปฏิบัติงานที่ปลอดภัยตลอดจนการใช้อุปกรณ์ป้องกันอันตรายที่เหมาะสม

  4. บริษัทฯจะปฏิบัติตามระเบียบ ข้อบังคับ ประกาศ
  และ/หรือมาตรฐานความปลอดภัยในการทำงานที่ราชการกำหนด

  5. บริษัทฯกำหนดให้คณะกรรมการความปลอดภัย อาชีวอนามัย
  และสภาพแวดล้อมในการทำงานเป็นผู้กำหนดแผนงานโครงการด้านความปลอดภัย

  6. บริษัทฯจะจัดให้มีการติดตามผล
  และการประเมินผลการดำเนินงานด้านความปลอดภัยตามนโยบายเพื่อควบคุมดูแลให้มีการปฏิบัติอย่างจริงจังและเกิดประโยชน์สูงสุด

  ในรอบปี 2558 มีพนักงานประสบอุบัติเหตุจนต้องหยุดงานเกินกว่า 3 วันจำนวนเพียง 8 คน
  จากจำนวนพนักงานทั้งสิ้นประมาณ 1,000 คน

  (2) นโยบายค่าตอบแทนและสวัสดิการของพนักงาน

  1. บริษัทฯจัดให้มีการจ้างงานที่ยุติธรรม
  และให้พนักงานมีโอกาสก้าวหน้าในบริษัทฯอย่างเป็นธรรม

  2. บริษัทฯเปิดโอกาสให้พนักงานทุกคนแสดงความสามารถอย่างเต็มที
  โดยจัดผลตอบแทนที่เหมาะสม และสร้างแรงกระตุ้นในการทำงาน
  ทั้งในรูปแบบของค่าจ้างรายวันและรายเดือน ค่าจ้างเหมา เงินรางวัลประจำเดือนและประจำปี
  เงินโบนัส และค่าล่วงเวลา

  3.
  บริษัทฯพิจารณาผลประโยชน์ตอบแทนการทำงานของพนักงานอย่างทัดเทียมกลุ่มธุรกิจที่มีขนาดใกล้เคียงกัน
  ตามความเหมาะสมกับตำแหน่งงาน ประสบการณ์ คุณวุฒิ และคุณสมบัติของพนักงาน
  ทั้งนี้การกำหนดค่าตอบแทนของพนักงานนอกจากจะขึ้นอยู่กับตัวพนักงานแล้วยังต้องพิจารณาผลประกอบการของบริษัทในแต่ละปีเป็นองค์ประกอบสำคัญด้วย

  4. บริษัทฯจัดให้มีสวัสดิการที่ตอบสนองความต้องการของพนักงาน อาทิเช่น ที่พัก รถรับ-ส่ง
  การตรวจสุขภาพประจำปี ชุดฟอร์มพนักงาน เงินช่วยเหลือพนักงานด้านต่างๆ เป็นต้น

(3) กองทุนสำรองเลี้ยงชีพ

บริษัทฯได้มีการจัดตั้งกองทุนสำรองเลี้ยงชีพให้แก่พนักงานมาตั้งแต่ปี 2554

  (4) นโยบายในการพัฒนาบุคลากร

  บริษัทฯยึดถือเป็นนโยบายว่า
  การพัฒนาในทุกๆด้านโดยเฉพาะในด้านบุคลากรจะทำให้บริษัทฯสามารถแข่งขันและอยู่รอดได้
  ดังนั้นจึงมีการพัฒนาบุคลากรในทุกระดับชั้น ตามที่พระราชบัญญัติส่งเสริมการพัฒนาฝีมือแรงงาน
  พ.ศ. 2545 กำหนด ในรอบปี 2558 มีการจัดอบรมหลักสูตรพื้นฐาน

(5) ช่องทางการร้องเรียนของพนักงาน

  บริษัทฯกำหนดช่องทางให้พนักงานสามารถร้องทุกข์กล่าวโทษผู้กระทำความผิดผ่านทางผู้จัดการฝ่ายบุคคลและกฎหมาย
  นอกจากนี้หากมีความประสงค์ที่จะร้องทุกข์กล่าวโทษโดยตรงต่อกรรมการบริษัทฯ
  โดยไม่ประสงค์จะออกนาม
  ก็สามารถกระทำได้โดยผ่านกล่องรับความคิดเห็นและเรื่องร้องเรียนภายในบริษัทฯ
  และกรรมการผู้จัดการเท่านั้นที่มีกุญแจสามารถเปิดกล่องร้องเรียนได้

  (6) การเคารพสิทธิมนุษยชนสากล

  คณะกรรมการตระหนักถึงหลักสิทธิมนุษยชนสากล โดยประการแรกจะกำหนดให้แรงงาน 3 สัญชาติ
  (พม่า ลาว และกัมพูชา) มีศักดิ์และสิทธิเท่าเทียมกับแรงงานสัญชาติไทยทุกประการ
  ทั้งค่าตอบแทนในการทำงานอันได้แก่ ค่าจ้าง ค่าล่วงเวลา ค่าทำงานในวันหยุด
  ค่าล่วงเวลาในวันหยุด เบี้ยขยันประจำเดือนประจำปี เงินโบนัส เป็นต้น
  นอกจากนี้ยังกำหนดให้สิทธิของแรงงานชายและแรงงานหญิงเท่าเทียมกันทุกประการในส่วนที่เกี่ยวกับค่าตอบแทนและสวัสดิการ
  และไม่มีการใช้แรงงานหญิงทำงานที่มีลักษณะต้องห้าม และงดการใช้แรงงานเด็กโดยเด็ดขาด

  ลูกค้า : บริษัทฯมุ่งมั่นที่จะผลิตและจำหน่ายสินค้าแก่ลูกค้าตามมาตรฐาน ISO 9001 : 2008
  และ ISO 14001 : 2004 มีการตรวจสอบคุณภาพสินค้า การจัดส่งที่ถูกต้องและทันเวลา
  ปฏิบัติตามสัญญา ข้อตกลงที่มีต่อลูกค้าอย่างโปร่งใส และเท่าเทียมกัน
  พร้อมกับการเอาใจใส่กับความต้องการในรูปแบบต่างๆ ของลูกค้า
  โดยมีหน่วยงานที่ติดต่อกับลูกค้าพร้อมให้คำแนะนำ และรับฟังข้อเสนอแนะหรือข้อคิดเห็นของลูกค้า
  รวมถึงในเรื่องการรักษาความลับของลูกค้า โดยมีระเบียบและแนวปฏิบัติมีดังนี้

-   จัดให้มีระบบการดูแลรักษาปกป้องและคุ้มครองทรัพย์สินที่ลูกค้ามอบหมายให้อยู่ในความดูแลของบริษัทอย่างรัดกุมและเหมาะสม

-   ดำรงไว้ซึ่งสินทรัพย์ประเภทต่างๆ ให้เพียงพอตามกฎหมายและหลักเกณฑ์ที่ทางการกำหนด
    เพื่อสร้างความเชื่อมั่นของลูกค้า

-   ไม่เรียก ร้องขอ หรือรับเงิน ของขวัญ หรือรางวัล
    หรือสิ่งตอบแทนอื่นใดจากลูกค้าหรือบุคคลอื่น
    เว้นแต่เป็นการรับอันเนื่องจากการให้ตามประเพณีนิยม

-   ยึดถือและดำรงความซื่อสัตย์สุจริตเป็นหลักในการดำเนินธุรกิจ

-   ปฏิบัติตามมาตรฐานต่างๆ ที่เกี่ยวข้องกับการดำเนินธุรกิจของบริษัทอันเป็นที่ยอมรับโดยทั่วไป

-   ดำเนินธุรกิจโดยถูกต้องตามกฎหมายและข้อกำหนดของทางการ และจะไม่ให้ความช่วยเหลือ
    ส่งเสริม หรือสนับสนุนกิจกรรมและธุรกรรมใดๆ ที่มิชอบด้วยกฎหมาย

-   จัดเก็บรักษา
    และดูแลข้อมูลเกี่ยวกับสินค้าของลูกค้าซึ่งเป็นความลับของลูกค้าอย่างรัดกุมเหมาะสม

  คู่แข่ง : การแข่งขันทางการค้าถือเป็นกรณีปกติ
  แต่บริษัทฯจะปฏิบัติต่อคู่แข่งภายในกรอบกติกาของการแข่งขันที่เป็นธรรมและตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
  หลีกเลี่ยงวิธีการที่ฉ้อฉลและไม่สุจริตเพื่อทำลายคู่แข่งขันทางการค้า
  และไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม
  และไม่ทำลายชื่อเสียงของคู่แข่งทางการค้าด้วยการกล่าวหาในทางเสื่อมเสียโดยปราศจากข้อมูลความจริง

  คู่ค้า : บริษัทฯคำนึงถึงความสำคัญกับคู่ค้า
  ในการสั่งซื้อสินค้าและรับบริการจากคู่ค้าต้องเป็นไปตามเงื่อนไขทางการค้า
  รวมตลอดถึงต้องปฏิบัติตามกฎหมาย
  และให้ความสำคัญในเรื่องของการชำระค่าสินค้าตามกำหนดเวลา
  ทั้งนี้บริษัทฯมีระบบการคัดเลือกคู่ค้าที่มีความน่าเชื่อถือ มีความรับผิดชอบต่อสังคมและสิ่งแวดล้อม
  ทั้งนี้เพื่อให้มั่นใจได้ว่าลูกค้าจะได้รับสินค้าและบริการที่มีคุณภาพมาตรฐานตามที่กำหนด
  โดยมีแนวทางปฏิบัติมีดังนี้

-   ต้องปฏิบัติตามข้อตกลงที่มีต่อคู่ค้าอย่างเคร่งครัด
    ในกรณีที่เกิดเหตุสุดวิสัยและ/หรือเกิดปัญหาในกระบวนการผลิตจนเป็นเหตุให้ฝ่ายหนึ่งฝ่ายใดไม่สามารถปฏิบัติตามเงื่อนไขในข้อตกลงได้
    จะต้องรีบแจ้งให้คู่ค้าอีกฝ่ายหนึ่งทราบโดยทันทีเพื่อร่วมกันพิจารณาหาแนวทางแก้ไขปัญหาด้วยหลักแห่งความสมเหตุสมผล

-   ควบคุมดูแลหรือป้องกันในกรณีที่เกิดหรืออาจเกิดความขัดแย้งทางผลประโยชน์ที่เกี่ยวข้องกับการดำเนินธุรกิจของบริษัทอย่างเหมาะสม
    และจะไม่แสวงหาประโยชน์ใดๆ ที่มิชอบด้วยกฎหมาย หรือขัดต่อข้อกำหนดของทางราชการ

-   ไม่ดำเนินการใดๆ ที่เกี่ยวข้องกับการละเมิดทรัพย์สินทางปัญญา รวมทั้งส่งเสริมให้ผู้บริหาร
    พนักงานใช้ทรัพยากรและทรัพย์สินของบริษัทอย่างมีประสิทธิภาพ
    ใช้สินค้าและบริการที่มีลิขสิทธิ์ถูกต้อง
    และไม่สนับสนุนการใช้สินค้าหรือบริการที่เป็นการละเมิดทรัพย์สินทางปัญญา

  เจ้าหนี้ : ในการดำเนินโครงการต่างๆ
  คณะกรรมการจะวางแผนด้านการเงินและความเสี่ยงจากอัตราแลกเปลี่ยนอย่างรัดกุม
  โดยจะวางแผนการบริหารเงินทุนโดยกู้ยืมเงินจากสถาบันการเงินเป็นหลัก
  และมีเงินกู้ยืมจากบริษัทที่เกี่ยวข้องกันเป็นบางส่วน
  ในการกู้ยืมเงินจากสถาบันการเงินจะมีการค้ำประกันเงินกู้โดยการจดทะเบียนจำนองเครื่องจักร
  ในช่วงหลายปีที่ผ่านมาบริษัทไม่เคยผิดนัดชำระหนี้
  แต่อย่างไรก็ตามหากเกิดเหตุสุดวิสัยจนเป็นเหตุให้ไม่สามารถชำระหนี้ได้ทันตามกำหนด
  บริษัทเชื่อมั่นว่าจากประวัติการชำระหนี้จะทำให้สามารถเจรจากับเจ้าหนี้สถาบันการเงินได้
  อีกทั้งที่ดินที่เป็นกรรมสิทธิ์ของบริษัททุกแปลงปราศจากภาระติดพันใดๆ
  จึงน่าที่จะได้รับความเชื่อถือจากสถาบันการเงินในอันที่จะผ่อนระยะเวลาการชำระหนี้ให้แก่บริษัทในกรณีเกิดเหตุสุดวิสัยดังกล่าวได้

  ทรัพย์สินทางปัญญาหรือลิขสิทธิ์

  คณะกรรมการมีนโยบายที่จะปฏิบัติตามกฎหมายที่เกี่ยวข้องกับทรัพย์สินทางปัญญาหรือลิขสิทธิ์
  โดยการนำผลงานหรือข้อมูลอันเป็นสิทธิของบุคคลภายนอกที่ได้รับมาหรือที่จะนำมาใช้ภายในบริษัทนั้นจะต้องตรวจสอบเพื่อให้มั่นใจว่าจะไม่ละเมิดทรัพย์สินทางปัญญาหรือลิขสิทธิ์ของผู้อื่น

  การต่อต้านทุจริต คอร์รัปชั่นและห้ามจ่ายสินบน

  คณะกรรมการบริษัทฯกำหนดเป็นนโยบายให้กรรมการ ผู้บริหาร
  และพนักงานทุกระดับดำเนินกิจการโดยยึดหลักธรรมาภิบาล ต่อต้านการทุจริตคอร์รัปชั่น
  และห้ามจ่ายสินบน โดยห้ามมิให้พนักงานเรียก
  หรือรับประโยชน์หรือทรัพย์สินใดๆเพื่อเป็นการจูงใจให้ปฏิบัติ หรือละเว้นการปฏิบัติ

  หน้าที่โดยมิชอบ หรืออาจทำให้บริษัทเสียประโยชน์อันชอบธรรม
  รวมทั้งให้พนักงานละเว้นการเสนอ หรือให้ประโยชน์
  หรือทรัพย์สินใดแก่บุคคลภายนอกเพื่อจูงใจให้ผู้นั้นกระทำ
  หรือละเว้นการกระทำใดๆที่ผิดกฎหมายหรือโดยมิชอบ

  ชุมชนและสังคม : บริษัทฯ ให้ความสำคัญต่อชุมชนและสังคมโดยรอบบริเวณที่ตั้งบริษัท
  จะมีหน่วยงานมวลชนสัมพันธ์ด้านสิ่งแวดล้อมและสังคมเพื่อทำหน้าที่ต่างๆ
  ที่เกี่ยวข้องกับการอนุรักษ์ป้องกันและแก้ไขปัญหาสภาพสิ่งแวดล้อมที่อาจจะเกิดขึ้นกับชุมชนที่อาศัยอยู่โดยรอบ
  และใกล้เคียงบริษัทฯ และรับข้อร้องทุกข์ของชาวบ้านที่อยู่โดยรอบ
  นอกจากนี้บริษัทยังได้ให้การสนับสนุนแก่ชุมชนในการบริจาคเงินและสิ่งของสนับสนุนกิจกรรมด้านศาสนา
  สนับสนุนกิจกรรมเด็กนักเรียนและผู้สูงอายุ
  โดยเฉพาะอย่างยิ่งการให้สถานที่แก่คนพิการในการจำหน่ายสินค้าในบริเวณบริษัทฯ

  การร่วมพัฒนาชุมชนและสังคม

  จากที่บริษัทฯ
  ให้ความสำคัญต่อชุมชนและสังคมว่าจะเป็นรากฐานสำคัญอย่างหนึ่งในการพัฒนาอย่างยังยืนของกิจการบริษัทฯ
  ดังนั้นบริษัทฯ จึงกำหนดมาตรการในการป้องกันผลกระทบที่มีต่อชุมชน
  รวมถึงการเข้าไปมีส่วนร่วมและสนับสนุนกิจกรรมในทุกภาคส่วน โดยเฉพาะอย่างยิ่งบริษัทฯได้

  ยึดแนวทางและการดำเนินการพัฒนาชุมชนและสังคมตามหลักของ CSR-DIW
  ของกรมโรงงานอุตสาหกรรม
  ซึ่งเป็นโครงการที่ส่งเสริมให้สถานประกอบการรวมพลังสร้างความรับผิดชอบต่อสังคมเป็นสุขอย่างยั่งยืน
  (Corporate Social Responsibility, Department of Industrial Works:
  CSR-DIW)
  โดยโครงการนี้กรมโรงงานอุตสาหกรรมได้ร่วมกับสถาบันรับรองมาตรฐานไอเอสโอจัดขึ้น
  โดยมีวัตถุประสงค์เพื่อส่งเสริมการดำเนินงานด้านความรับผิดชอบต่อสังคมแก่ผู้ประกอบการอุตสาหกรรม
  และการพัฒนาอย่างยั่งยืน (Sustainable Development)
  ร่วมทั้งเพื่อสนับสนุนให้ผู้ประกอบการอุตสาหกรรมสามารถดำเนินกิจการร่วมกับชุมชนและได้รับการยอมรับจากชุมชนรอบข้าง
  อันจะเป็นการเพิ่มพูนขีดความสามารถในการแข่งขัน
  และสร้างการเติบโตอย่างยั่งยืนให้เกิดขึ้นกับภาคธุรกิจ ทั้งภายในประเทศและระดับสากล

  ทั้งนี้บริษัทฯจัดให้มีกิจกรรมและส่วนร่วมสนับสนุนกิจกรรมในการพัฒนาชุมชนและสังคม
  โดยมุ่งเน้นกิจกรรมด้านต่างๆ ดังนี้

1.  กิจกรรมสนับสนุนด้านการศึกษา

2.  กิจกรรมส่งเสริมศิลปวัฒนธรรมขนบธรรมเนียมประเพณีอันดีงามของไทย

3.  กิจกรรมเพื่อส่งเสริมการประกอบอาชีพ โดยเฉพาะการส่งเสริมอาชีพคนพิการ

4.  กิจกรรมส่งเสริมการบำเพ็ญสาธารณประโยชน์

5.  กิจกรรมส่งเสริมพระพุทธศาสนา

  สิ่งแวดล้อม : บริษัทฯประกอบกิจการปั่นด้าย ย้อมสีเส้นด้าย ลงแป้งเส้นด้าย และทอผ้า
  ทำให้ในขั้นตอนการผลิตไอน้ำจำต้องใช้หม้อไอน้ำพลังงานถ่านหิน
  อันอาจก่อให้เกิดมลภาวะทางอากาศได้
  สำหรับในขั้นตอนการย้อมสีเส้นด้ายและลงแป้งเส้นด้ายก็อาจก่อให้เกิดมลภาวะทางน้ำอีกทางหนึ่ง
  อย่างไรก็ตามบริษัทฯ ได้กำหนดมาตรการในการป้องกันมลพิษทางอากาศ และมลพิษน้ำ
  พร้อมทั้งการกำจัดกากของเสียที่เกิดขึ้นจากระบบบำบัดดังกล่าวอีกด้วย โดยมีรายละเอียดดังนี้

  ระบบป้องกันมลพิษจากหม้อไอน้ำพลังงานถ่านหิน
  ในระหว่างการขนส่งถ่านหินจากผู้ผลิตมายังโรงงานจะขนส่งโดยรถบรรทุกที่ปิดมิดชิดป้องกันการฟุ้งกระจาย
  และเมื่อมาถึงบริษัทฯจะถูกเก็บในโรงเก็บถ่านหินที่มีลักษณะปิดมิดชิดไม่สามารถฟุ้งกระจายออกสู่ภายนอกได้
  สำหรับมลพิษที่อาจเกิดในระหว่างเผาไหม้ถ่านหินเพื่อให้เกิดพลังงานความร้อนนั้น
  จะใช้ระบบบำบัดมลพิษอากาศ (CYCLONE & VENTURY SCRUBBER) โดยมีพนักงานควบคุมตลอด
  24 ชั่วโมง
  และจากผลการตรวจวัดอากาศที่ระบายออกจากปล่องหม้อไอน้ำพบค่ามลพิษเป็นปกติไม่ก่อให้เกิดอันตรายแก่สิ่งแวดล้อมแต่อย่างใด

  ระบบป้องกันมลพิษน้ำจากกระบวนการย้อมสีเส้นด้ายและลงแป้งเส้นด้าย
  น้ำเสียจากกระบวนการผลิตดังกล่าวจะมีประมาณ 900 ลูกบาศก์เมตร/วัน
  แต่ขนาดของบ่อบำบัดน้ำเสียของบริษัทฯสามารถรองรับน้ำเสียได้ถึง 1,500 ลูกบาศก์เมตร/วัน
  จึงไม่มีข้อน่ากังวลในกระบวนการบำบัดน้ำเสียแต่

  อย่างใด
  โดยเฉพาะอย่างยิ่งการตรวจผลการบำบัดน้ำเสียนั้นได้มีระบบการเชื่อมโยงข้อมูลกับกรมโรงงานอุตสาหกรรมเพื่อตรวจสอบโดยผ่านระบบ
  COD – ONLINE ซึ่งเป็นระบบที่กรมโรงงานฯ
  ติดตั้งที่จุดปล่อยน้ำที่บำบัดแล้วของบริษัทเชื่อมต่อกับระบบคอมพิวเตอร์ของกรมโรงงานฯ
  เพื่อตรวจสอบผลการบำบัดน้ำว่ามีค่ามาตรฐานตามที่กฎหมายกำหนดหรือไม่อย่างไร
  ทั้งนี้นับแต่ที่มีการติดตั้งมาตั้งแต่เมื่อปี 2555 จนถึงปัจจุบัน ผลการบำบัดน้ำเสียของบริษัทฯ
  เป็นไปโดยชอบด้วยมาตรฐานของกรมโรงงานฯ มาโดยตลอด

  ระบบการทิ้งและกำจัดกากอุตสาหกรรมของบริษัทฯอันได้แก่ ขี้เถ้าถ่านหิน
  ตะกอนจากบ่อบำบัดน้ำเสีย เป็นต้น
  ได้มีการว่าจ้างผู้ประกอบการที่ได้รับอนุญาตจากส่วนราชการให้เป็นผู้มีหน้าที่ในการรับกำจัดกากอุตสาหกรรมเป็นผู้ดำเนินการให้แก่บริษัทฯตามที่กฎหมายกำหนด

  นโยบายการดำเนินธุรกิจ ภายใต้มาตรฐานด้านสิ่งแวดล้อม

  การประกอบกิจการของบริษัทฯ ต้องมีความรับผิดชอบต่อสิ่งแวดล้อมตามหลักการ ดังนี้

-   ปฏิบัติตามเกณฑ์ที่กฎหมายกำหนดและมาตรฐานสากลในด้านการป้องกันไม่ให้เกิดผลกระทบต่อสิ่งแวดล้อม

-   การพัฒนากระบวนการผลิตต้องควบคู่ไปกับมาตรฐานการดูแลสิ่งแวดล้อม

-   ปลูกฝังและส่งเสริมพนักงานรวมทั้งผู้เกี่ยวข้องให้มีความรับผิดชอบต่อสิ่งแวดล้อม

  ทั้งนี้ในปี 2558
  บริษัทฯได้จัดให้มีการให้ความรู้และการฝึกอบรมในเรื่องสิ่งแวดล้อมแก่พนักงานอย่างต่อเนื่อง
  ทั้งในรูปแบบของการอบรม ISO 14001:2004
  โดยเน้นให้ความรู้ในเรื่องของมาตรการดูแลรักษาสิ่งแวดล้อม
  และมาตรฐานความรับผิดชอบต่อสิ่งแวดล้อม

  นอกจากนี้ บริษัทฯมีการจัดทำรายงานการติดตามตรวจสอบคุณภาพสิ่งแวดล้อม เช่น ฝุ่น น้ำ เสียง
  อากาศ เป็นประจำทุก 3 เดือน ซึ่งในปี 2558
  ค่าการตรวจสอบคุณภาพสิ่งแวดล้อมดังกล่าวของบริษัทฯอยู่ในเกณฑ์ตามที่มาตรฐานกำหนด

  บริษัทฯได้จัดตั้งหน่วยงานมวลชนสัมพันธ์ด้านสิ่งแวดล้อมและสังคม
  เพื่อทำหน้าที่ประสานกับชุมชนในการบริหารจัดการสิ่งแวดล้อมพร้อมทั้งดูแลปัญหาข้อร้องเรียนของชุมชน

  การใช้ทรัพยากรอย่างมีประสิทธิภาพ

  เพื่อให้เกิดประสิทธิภาพสูงสุดในการใช้ทรัพยากรจึงได้กำหนดแนวทางในการปฏิบัติดังนี้

  - กำหนดแผนการใช้ทรัพยากร และแผนการนำน้ำที่ใช้แล้วกลับมาใช้ซ้ำในขั้นตอนอื่น

-   กำหนดแผนและกิจกรรมรณรงค์การประหยัดพลังงานถ่านหิน น้ำ และไฟฟ้า

-   กำหนดแผนการลดใช้กระดาษ และโครงการใช้กระดาษหน้า 2

-   จัดกิจกรรมส่งเสริมการอนุรักษ์ทรัพยากรธรรมชาติและสิ่งแวดล้อม

-   จัดทำสื่อประชาสัมพันธ์เพื่อสร้างจิตสำนึก

  นโยบายการแจ้งเบาะแสและมาตรการคุ้มครองผู้แจ้งเบาะแส

  เพื่อให้เป็นไปตามแนวทางการกำกับดูแลกิจการทีดี
  ในการให้สิทธิแก่พนักงานทุกคนและผู้มีส่วนได้เสีย
  คณะกรรมการบริษัทฯจึงกำหนดช่องทางสำหรับการสื่อสารกับกรรมการอิสระ/กรรมการตรวจสอบทางไปรษณีย์หรืออีเมล์
  ทั้งนี้เพื่อกรรมการดังกล่าวจะได้สามารถรับทราบข้อเท็จจริงและจะได้ดำเนินการสั่งการตรวจสอบข้อมูลตามกระบวนการเพื่อดำเนินการให้ถูกต้องต่อไป

  ข้อร้องเรียนแจ้งเบาะแสเกี่ยวกับความถูกของรายงานทางการเงิน ระบบควบคุมภายในที่บกพร่อง
  การละเมิดสิทธิหรือการผิดจรรยาบรรณของผู้บริหารและพนักงาน
  สามารถร้องเรียนได้ทางจดหมายลงทะเบียน ดังนี้

  เรียน ประธานกรรมการตรวจสอบ ดร.ชิน ชินเศรษฐวงศ์

  บริษัท โรงงานผ้าไทย จำกัด (มหาชน)

  385 หมู่ 1 ซอยบางเมฆขาว ถนนสุขุมวิท ตำบลท้ายบ้าน

  อำเภอเมืองสมุทรปราการ จังหวัดสมุทรปราการ 10280

  ทั้งนี้ข้อร้องเรียน และข้อเสนอแนะต่างๆ จะได้รับการพิจารณาและดำเนินการตามความเหมาะสม
  โดยไม่เปิดเผยชื่อผู้แจ้งเบาะแส รวมทั้งดำเนินการจัดเก็บข้อมูลการร้องเรียนเป็นความลับ
  และมีมาตรการคุ้มครองผู้แจ้งเบาะแส
  เพื่อให้ผู้แจ้งเบาะแสและผู้ร้องเรียนมั่นใจว่าจะไม่ได้รับผลกระทบจากการแจ้งเบาะแสและร้องเรียนดังกล่าว
  ทั้งนี้หากกรณีที่บริษัทมีความจำเป็นต้องเปิดเผยข้อมูล บริษัทจะเปิดเผยเฉพาะข้อมูลที่จำเป็นเท่านั้น
  โดยคำนึงถึงความปลอดภัย และความเสียหายของผู้ร้องเรียน และผู้แจ้งเบาะแส

  ในปี พ.ศ. 2558 ไม่มีผู้มีส่วนได้เสียรายใด
  แจ้งข้อมูลผ่านทางช่องทางสื่อสารกับกรรมการตรวจสอบ

ช่องทางการติดต่อกับบริษัทฯ

  E-mail โทรศัพท์

  กรรมการผู้อำนวยการ mongkol@tti.co.th -

  ประธานกรรมการตรวจสอบ chin@unionpaper.co.th -

  เลขานุการบริษัทฯ narongp@tti.co.th 02-389-2298

  แผนกผู้ลงทุนสัมพันธ์และสื่อสารองค์กร rattanaporn@tti.co.th 02-389-2298

  หมวดที่ 4 การเปิดเผยข้อมูลและความโปร่งใส

  คณะกรรมการบริษัทให้ความสำคัญกับการเปิดเผยสารสนเทศที่มีหรืออาจมีผลกระทบต่อการเปลี่ยนในราคาหลักทรัพย์ของบริษัทฯ
  หรือต่อการตัดสินใจในการลงทุน หรือต่อสิทธิประโยชน์ของผู้ถือหุ้น ตลอดจนผู้มีส่วนได้เสีย
  ดังนั้นจึงกำหนดให้มีการเปิดเผยข้อมูลด้วยความโปร่งใสตามเงื่อนไขที่ตลาดหลักทรัพย์และสำนักงาน
  ก.ล.ต. กำหนด โดยแบ่งเป็น

1.  สารสนเทศที่รายงานตามรอบระยะเวลาบัญชี ได้แก่ งบการเงิน
    แบบแสดงรายงานข้อมูลประจำปี (56-1) และรายงานประจำปี (56-2)

2.  สารสนเทศที่มีการรายงงานตามเหตุการณ์ ได้แก่ กำหนดวันประชุมผู้ถือหุ้น /
    วันกำหนดรายชื่อผู้ถือหุ้น (RECORD DATE) / วันปิดสมุดทะเบียนพักการโอนหุ้น
    การได้มาหรือจำหน่ายไปซึ่งสินทรัพย์ รายการที่เกี่ยวโยงกัน
    การเปลี่ยนแปลงโครงสร้างการถือหุ้นของผู้ถือหุ้นรายใหญ่ เป็นต้น

  นอกจาการรายงานต่อตลาดหลักทรัพย์แล้ว ยังได้มีการเปิดเผยข้อมูลดังกล่าวใน
  WWW.TTI.CO.TH ทั้งภาษาไทยและภาษาอังกฤษ
  และหากมีข้อสงสัยก็ยังสามารถสอบถามได้ที่แผนกนักลงทุนสัมพันธ์ เบอร์โทรศัพท์ 02-3892298
  ได้อีกทางหนึ่ง

  และบริษัทฯมีมาตรการป้องกันการใช้ประโยชน์จากข้อมูลภายในโดยมิชอบ
  จึงกำหนดให้พนักงานทุกระดับจะต้องไม่นำข้อมูลที่เป็นความลับไปแสวงหาประโยชน์โดยมิชอบเพื่อตนเองและผู้อื่น
  เช่น ข้อมูลที่มีผลกระทบต่อราคาหุ้น ความลับทางการค้า เป็นต้น
  พนักงานที่เปิดเผยข้อมูลและข่าวสารที่สำคัญของบริษัทออกสู่บุคคลภายนอก
  โดยมิได้รับความเห็นชอบจากกรรมการผู้จัดการจะถูกพิจารณาบทลงโทษตามข้อบังคับเกี่ยวกับการทำงานของบริษัทฯและอาจถูกดำเนินคดีตามกฎหมายอีกด้วย

  หมวดที่ 5 ความรับผิดชอบของคณะกรรมการ

  คณะกรรมการบริษัทฯประกอบด้วย บุคคลส่วนใหญ่ที่มีความรู้ ความสามารถเกี่ยวกับสิ่งทอ
  อีกส่วนหนึ่งเป็นนักวิชาการที่มีความรู้ความเข้าใจในการบริหารจัดการกิจการของบริษัทฯ
  ทำให้การ

  ปฏิบัติงานเป็นไปอย่างมีประสิทธิภาพ ทั้งนี้บริษัทมีจำนวนคณะกรรมการบริษัททั้งหมด 17 ท่าน
  ซึ่งเป็นจำนวนที่เหมาะสมกับบริษัทและมีประสิทธิภาพในการปฏิบัติหน้าที่
  ส่วนคณะกรรมการตรวจสอบของบริษัทฯ ซึ่งเป็นกรรมการอิสระ มีจำนวนทั้งสิ้น 5 ท่าน

  คณะกรรมการบริษัทเป็นผู้กำหนดวิสัยทัศน์ พันธกิจ เป้าหมาย นโยบาย ทิศทางการดำเนินงาน
  แผนกลยุทธ์ระยะยาว แผนงาน และงบประมาณประจำปีของบริษัท
  โดยมีฝ่ายบริหารเป็นผู้ดำเนินการ
  ทั้งนี้คณะกรรมการได้กำหนดให้มีการทบทวนและอนุมัติวิสัยทัศน์และพันธกิจของบริษัทฯเป็นประจำทุกปี

  ในการปฏิบัติหน้าที่ของกรรมการ จะยึดหลักความโปร่งใสและซื่อสัตย์ โดยอยู่ภายใต้ข้อกฎหมาย
  ข้อกำหนดข้อบังคับของบริษัท

  การประชุมคณะกรรมการบริษัทฯ

  คณะกรรมการบริษัทฯ
  มีกำหนดการประชุมคณะกรรมการล่วงหน้าและแจ้งให้กรรมการทราบล่วงหน้าเพื่อจะสามารถจัดเวลาเข้าร่วมการประชุม
  โดยกำหนดการประชุมคณะกรรมการเป็นการสามัญอย่างน้อย 3 เดือนต่อครั้ง
  และมีการประชุมวิสามัญเพิ่มตามความจำเป็นโดยมีการกำหนดวาระการประชุมชัดเจนล่วงหน้า
  และมีวาระพิจารณาติดตามผลการดำเนินงานเป็นประจำโดยมีการจัดหนังสือเชิญประชุมพร้อมระเบียบวาระการประชุมและเอกสารก่อนการประชุมเป็นระยะเวลาล่วงหน้า
  7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
  ทั้งนี้เลขานุการบริษัท
  ทำหน้าที่เป็นเลขานุการในที่ประชุมของคณะกรรมการบริษัทและคณะกรรมการตรวจสอบ

  ค่าตอบแทนกรรมการและผู้บริหาร

  บริษัทฯได้กำหนดนโยบายค่าตอบแทนกรรมการไว้อย่างชัดเจนและโปร่งใส
  โดยค่าตอบแทนอยู่ในระดับเดียวกับสถานประกอบการอื่นที่อยู่ในกลุ่มอุตสาหกรรมสิ่งทอ
  และค่าตอบแทนนั้นได้ขออนุมัติจากที่ประชุมสามัญผู้ถือหุ้นแล้ว

  การประเมินการปฏิบัติงานตนเองของกรรมการ

  คณะกรรมการได้จัดให้มีการประเมินผลการปฏิบัติงานตนเองของกรรมการเป็นประจำทุกปี
  โดยจัดให้มีการประเมินเป็นรูปแบบ คือ 1) รายบุคคล 2) ทั้งคณะ และ 3)
  คณะกรรมการชุดย่อย เพื่อให้คณะกรรมการได้พิจารณาทบทวนผลงาน ปัญหาและอุปสรรค
  ในการดำเนินงานระหว่างปีที่ผ่านมา เพื่อให้นำมาแก้ไขและเพิ่มประสิทธิภาพในการทำงาน
  โดยการประเมินผลการปฏิบัติงานของคณะกรรมการโดยรวม และคณะกรรมการชุดย่อย
  ได้ใช้แนวทางแบบประเมินที่เสนอแนะโดยตลาดหลักทรัพย์แห่งประเทศไทย
  และนำมาปรับปรุงเพื่อให้เหมาะสมกับการดำเนินธุรกิจของบริษัท โดยการประเมินแบ่งตามหัวข้อ
  6 หัวข้อได้แก่

1)  โครงสร้างและคุณสมบัติของคณะกรรมการ

2)  บทบาทหน้าที่ และความรับผิดชอบของคณะกรรมการ

3)  การประชุมคณะกรรมการ

4)  การทำหน้าที่ของกรรมการ

5)  ความสัมพันธ์กับฝ่ายจัดการ

6)  การพัฒนาตนเองของกรรมการและการพัฒนาของผู้บริหาร

  การถ่วงดุลของกรรมการที่ไม่เป็นผู้บริหาร

  ณ วันที่ 31 ธันวาคม พ.ศ. 2557 คณะกรรมการบริษัท มีจำนวน 17 ท่าน ประกอบด้วย

-   กรรมการที่เป็นผู้บริหาร จำนวน 6 ท่าน

-   กรรมการที่ไม่ได้เป็นผู้บริหารและไม่ได้เป็นกรรมการอิสระ จำนวน 5 ท่าน

-   กรรมการที่ไม่ได้เป็นผู้บริหารและเป็นกรรมการอิสระ จำนวน 6 ท่าน

  จากจำนวนกรรมการดังกล่าวข้างต้น เห็นได้ว่ามีจำนวนกรรมการที่ไม่เป็นผู้บริหารจำนวน 11 คน
  จากจำนวนกรรมการทั้งสิ้น 17 คน

  การรวมหรือแยกตำแหน่ง

  คณะกรรมการบริษัทฯกำหนดให้ประธานกรรมการเป็นบุคคลคนละคนกับประธานกรรมการบริหาร
  เพื่อสร้างดุลยภาพระหว่างการบริหารและการกำกับดูแลกิจการที่ดี

  การพัฒนาความรู้ของกรรมการ

  บริษัทฯตระหนักถึงความสำคัญในการพัฒนาความรู้ของกรรมการ
  คณะกรรมการบริษัทฯจึงได้สนับสนุนให้มีการส่งเสริมและอำนวยความสะดวกให้กรรมการได้รับการศึกษาและอบรมความรู้ต่างๆ
  เพิ่มเติมจากหน่วยงานกำกับดูแลที่เกี่ยวข้องอย่างสม่ำเสมอและต่อเนื่อง
  โดยคณะกรรมการบริษัทฯได้มอบหมายให้เลขานุการบริษัทฯเป็นผู้ประสานงานกับกรรมการเพื่อแจ้งหลักสูตรการฝึกอบรมต่างๆ

  ทั้งนี้ในปี 2558 มีกรรมการเข้าร่วมอบรมเพื่อพัฒนาความรู้
  ความเข้าใจในบทบาทหน้าที่ของกรรมการในการบริหารงานให้มีประสิทธิภาพ ดังนี้

-   ศ.ดร.สมศักดิ์ ไชยะภินันท์ กรรมการ เข้าร่วมอบรมหลักสูตร Director Certification
    Program (DCP) จัดโดยสมาคมส่งเสริมสถาบันกรรมการบริษัทไทย (IOD)

-   นายไพโรจน์ ชื่นชูจิต กรรมการ เข้าร่วมอบรมหลักสูตร Director Accreditation
    Program (DAP) จัดโดยสมาคมส่งเสริมสถาบันกรรมการบริษัทไทย (IOD)

-   นายเกษม วรฤทธิชัย กรรมการ เข้าร่วมอบรมหลักสูตร Director Accreditation
    Program (DAP) จัดโดยสมาคมส่งเสริมสถาบันกรรมการบริษัทไทย (IOD)

-   นางสาวนฤมล วรฤทธิชัย กรรมการ เข้าร่วมอบรมหลักสูตร Director Accreditation
    Program (DAP) จัดโดยสมาคมส่งเสริมสถาบันกรรมการบริษัทไทย (IOD)

  ปัจจุบัน
  กรรมการบริษัทฯที่เข้ารับการอบรมในหลักสูตรที่เกี่ยวข้องกับบทบาทหน้าที่ของกรรมการทั้งหมด 10
  ท่าน โดยผ่านการอบรมหลักสูตร Director Certification Program (DCP) หรือ
  Director Accreditation Program (DAP) ซึ่งหลักสูตรดังกล่าว
  จัดโดยสมาคมส่งเสริมสถาบันกรรมการบริษัทไทย (IOD)

  การปฐมนิเทศกรรมการใหม่

  คณะกรรมการบริษัทฯกำหนดให้มีการปฐมนิเทศกรรมการใหม่ทุกคน
  โดยมอบหมายให้เลขานุการบริษัทเป็นผู้ประสานงาน เพื่อให้กรรมการใหม่รับทราบถึงบทบาท
  หน้าที่ ความรับผิดชอบของกรรมการ นโยบายและแนวปฏิบัติในการกำกับดูแลกิจการของบริษัท
  ตลอดจน สร้างความรู้ความเข้าใจในธุรกิจและการดำเนินงาน และการบริหารความเสี่ยง
  รวมถึง การเยี่ยมชมหน่วยปฏิบัติการด้านต่างๆ
  ของบริษัทเพื่อเตรียมความพร้อมในการปฏิบัติหน้าที่ของกรรมการ

  นโยบายการไปดำรงตำแหน่งกรรมการในบริษัทอื่นของกรรมการ กรรมการผู้จัดการ
  และผู้บริหารระดับสูง

  เพื่อให้สอดคล้องกับหลักการกำกับดูแลกิจการที่ดีและข้อแนะนำของตลาดหลักทรัพย์แห่ง

  ประเทศไทย คณะกรรมการบริษัทฯ
  จึงได้กำหนดนโยบายการจำกัดจำนวนการไปดำรงตำแหน่งในบริษัทอื่นที่เป็นบริษัทจดทะเบียนในตลาดหลักทรัพย์ฯ
  ของกรรมการได้จำนวนไม่เกิน 5 แห่ง ทั้งนี้ปัจจุบันกรรมการบริษัททั้ง 17 ท่าน
  ดำรงตำแหน่งในบริษัทฯอื่นที่เป็นบริษัทฯจดทะเบียน ไม่เกิน 5 แห่ง

  นอกจากนั้นคณะกรรมการบริษัทฯได้กำหนดให้กรรมการผู้จัดการและผู้บริหารระดับสูง
  สามารถรับตำแหน่งกรรมการที่บริษัทฯอื่นได้ตามความจำเป็น
  และไม่ทำให้มีผลลกระทบต่อหน้าที่และความรับผิดชอบของบริษัทฯโดยต้องได้รับอนุมัติจากคณะกรรมการบริษัทฯหรือผู้มีอำนาจอนุมัติก่อน

การรายงานการมีส่วนได้เสีย

  คณะกรรมการได้กำหนดแนวปฏิบัติเรื่องการรายงานการมีส่วนได้ส่วนเสียของกรรมการและผู้บริหารของบริษัทฯ
  เพื่อความโปร่งใสและป้องกันปัญหาที่อาจจะก่อให้เกิดการขัดแย้งทางผลประโยชน์ ดังนี้

-   กรรมการหรือผู้บริหาร รวมถึง บุคคลในครอบครัวที่มีส่วนเกี่ยวข้องหรือเป็นผู้ถือหุ้นของบริษัทฯ
    จะต้องจัดทำและจัดส่งรายงานการมีส่วนได้เสียให้กับบริษัทฯ
    โดยที่กรรมการและผู้บริหารแต่ละท่านจะต้องจัดทำรายงานการมีส่วนได้เสียนับตั้งแต่วันที่เข้าดำรงตำแหน่ง

-   คณะกรรมการกำหนดให้มีการทบทวนรายงานการมีส่วนได้เสียดังกล่าวเป็นประจำทุกวันที่ 1
    มกราคมของทุกปี หรือภายใน 7 วัน หลังจากทราบว่ามีการเปลี่ยนแปลงข้อมูล

-   กรรมการหรือผู้บริหารมีหน้าที่จัดทำและรายงานการถือครองหลักทรัพย์ของบริษัท
    เมื่อมีการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    (ก.ล.ต.) ภายใน 3 วัน นับจากวันที่มีการเปลี่ยนแปลง (แบบ 59-1 และ แบบ 59-2)

-   คณะกรรมการมอบหมายให้เลขานุการบริษัทเป็นผู้จัดเก็บรายงานการมีส่วนได้เสีย

  เลขานุการบริษัทฯ

  บริษัทฯได้จัดให้มีเลขานุการบริษัทคือ นายณรงค์ พิริยพฤนท์สกุล
  โดยกำหนดหน้าที่และความรับผิดชอบดังนี้

-   จัดทำและเก็บรักษาเอกสาร

-   ทะเบียนกรรมการ

-   หนังสือนัดประชุมกรรมการ รายงานการประชุมคณะกรรมการ และรายงานประจำปี

-   หนังสือนัดประชุม ผู้ถือหุ้น และรายงานการประชุมผู้ถือหุ้น

-   เก็บรักษารายงานการมีส่วนได้ส่วนเสียที่รายงานโดยกรรมการหรือผู้บริหาร

-   ติดต่อสื่อสารกับผู้ถือหุ้นและดูแลผู้ถือหุ้นอย่างเหมาะสม

-   ติดต่อสื่อสารกับตลาดหลักทรัพย์แห่งประเทศไทยและหน่วยงานกำกับดูแลอย่างเหมาะสม

10. ความรับผิดชอบต่อสังคม (Corporate Social Responsibilities:CSR)

  บริษัทฯ ดำเนินธุรกิจด้านสิ่งทอตั้งแต่ปี 2513
  โดยยึดมั่นว่าความมั่นคงของบริษัทจะต้องควบคู่ไปกับผู้มีส่วนได้เสียสังคมและสิ่งแวดล้อม
  คณะกรรมการจึงได้กำหนดความรับผิดชอบต่อสังคมให้พนักงานทุกคนยึดถือปฏิบัติในทุกขั้นตอนของการประกอบกิจการ
  โดยมีสาระสำคัญเป็นลำดับดังนี้

10.1 นโยบายภาพรวม

คณะกรรมการบริษัทฯ ได้พิจารณาและมีมติให้ความเห็นชอบนโยบายความรับผิดชอบต่อสังคม เพื่อเป็นแนวทางการดำเนินงานสำหรับผู้บริหารและพนักงาน ดังนี้

(1) การประกอบกิจการด้วยความเป็นธรรม

  ผลตอบแทนของบริษัทฯจะต้องเกิดจากการประกอบกิจการที่ไม่เอารัดเอาเปรียบผู้มีส่วนได้เสียทุกฝ่ายตลอดจนสังคมและสิ่งแวดล้อม
  และหลีกเลี่ยงการดำเนินการที่อาจก่อให้เกิดความขัดแย้งทางผลประโยชน์และการละเมิดทรัพย์สินทางปัญญา

(2) การต่อต้านการทุจริตคอร์รัปชั่น

  ไม่เรียก รับ หรือจ่ายผลประโยชน์ใดๆ นอกเหนือจากผลประโยชน์ตามข้อตกลงทางการค้า
  หากพบข้อมูลว่ามีการเรียก รับ หรือการจ่ายผลประโยชน์ใดๆ ที่ไม่สุจริตเกิดขึ้น บริษัทฯ
  จะร่วมกันกับคู่ค้าตรวจสอบข้อเท็จจริง และแก้ไขปัญหาให้เสร็จสิ้นอย่างรวดเร็ว

  (3) การเคารพสิทธิมนุษยชน

  หลีกเลี่ยงการกระทำที่อาจก่อให้เกิดการลิดรอนหรือละเมิดสิทธิ
  รับฟังข้อคิดเห็นและข้อเสนอแนะจากผู้มีส่วนได้เสียทุกกลุ่มอย่างเท่าเทียมและเสมอภาค

(4) การปฏิบัติต่อแรงงานอย่างเป็นธรรม

  ปฏิบัติต่อพนักงานอย่างเท่าเทียมและเป็นธรรม จัดให้มีสวัสดิการ
  ความปลอดภัยและสุขอนามัยในสถานที่ทำงาน รวมถึงดูแลเอาใจใส่ ให้ความสำคัญต่อการพัฒนา
  การถ่ายทอดความรู้ และความสามารถของพนักงานโดยให้โอกาสพนักงานอย่างทั่วถึง
  และสม่ำเสมอ ตลอดจนให้ผลตอบแทนที่เหมาะสมตามความรู้ ความสามารถ ความรับผิดชอบ
  และผลการปฏิบัติงาน โดยเฉพาะอย่างยิ่งการจ้างแรงงานต่างด้าว 3 สัญชาติ (กัมพูชา ลาว
  และพม่า) ต้องดำเนินการภายใต้หลักแห่งความเป็นธรรมอย่างเข้มงวด

(5) ความรับผิดชอบต่อผู้บริโภค

  ผลิต ส่งมอบ และให้บริการด้วยสินค้าที่มีคุณภาพ มีมาตรฐานตรงตามความต้องการหรือสูงกว่า
  รวมถึงมีหน่วยงาน ระบบ หรือกระบวนการปฏิบัติงานในการรับฟังข้อเสนอแนะ
  หรือข้อร้องเรียนเกี่ยวกับตัวสินค้า หรือการบริการอื่นๆ โดยบริษัทฯ
  จะนำเรื่องราวดังกล่าวไปพิจารณาปรับปรุง
  และดำเนินการแก้ไขอย่างรวดเร็วภายในเวลาที่สมควร

(6) การดูแลรักษาสิ่งแวดล้อม

  ปฏิบัติตามกฎหมายข้อบังคับ และข้อกำหนดที่เกี่ยวข้อง ไม่สนับสนุนให้ผู้มีส่วนได้เสียกับบริษัทฯ
  ทำลายธรรมชาติและสิ่งแวดล้อม

(7) การร่วมพัฒนาชุมชนหรือสังคม

  สนับสนุนการจัดกิจกรรมหรือเข้าไปมีส่วนร่วมสนับสนุนกิจกรรมที่เกี่ยวข้องกับการพัฒนาชุมชน

(8) การมีนวัตกรรมและเผยแพร่นวัตกรรมซึ่งได้จากการดำเนินงานที่มีความรับผิดชอบต่อสังคม
สิ่งแวดล้อม และผู้มีส่วนได้เสีย

  ปรับปรุงกระบวนการผลิตและการทำงานต่างๆอย่างต่อเนื่อง
  เพื่อป้องกันการเกิดผลกระทบในทางลบที่อาจเกิดขึ้น
  รวมถึงการใช้ทรัพยากรธรรมชาติอย่างรู้คุณค่า และลดความสูญเสียโดยไม่จำเป็น

10.2 การดำเนินงานและการจัดทำรายงาน

(1) กระบวนการจัดทำรายงาน

  บริษัทฯมีปณิธานอย่างแน่วแน่ในการดำเนินธุรกิจด้วยความรับผิดชอบต่อสังคม
  ซึ่งจะช่วยส่งเสริมให้บริษัทฯ สามารถดำเนินธุรกิจอย่างต่อเนื่องมั่นคง
  ดังนั้นบริษัทฯจึงได้นำกรอบการรายงาน CSR ของสถาบันไทยพัฒน์มาใช้เป็น
  แนวทางในการจัดทำรายงานความรับผิดชอบต่อสังคม
  ตามประกาศของคณะกรรมการกำกับตลาดทุน

  ในการชี้บ่งผู้มีส่วนได้เสีย บริษัทฯได้ประเมินผลกระทบและผลประโยชน์ที่เกิดจากกิจกรรม
  ผลิตภัณฑ์ของบริษัททั้งทางด้านเศรษฐกิจ สังคม และสิ่งแวดล้อมต่อผู้มีส่วนได้เสียที่เกี่ยวข้อง
  ซึ่งได้แก่ พนักงาน ผู้ถือหุ้น ลูกค้า คู่ค้า คู่แข่ง เจ้าหนี้ ชุมชนสังคมและสิ่งแวดล้อมโดยรอบบริษัท

(2) การดำเนินงาน

  บริษัทฯ ได้ระบุแนวปฏิบัติต่อผู้มีส่วนได้เสียทุกกลุ่มดังที่ได้กล่าวข้างต้น
  พร้อมทั้งกำหนดกลยุทธ์ในการปฏิบัติไว้ดังนี้

ผู้มีส่วนได้เสีย แนวปฏิบัติและกลยุทธ์

  พนักงาน กำหนดนโยบายการพัฒนาพนักงาน เพื่อเพิ่มพูนความรู้ และศักยภาพของพนักงาน
  รวมทั้งปฏิบัติโดยยึดหลักการเคารพสิทธิมนุษยชนและการปฏิบัติต่อแรงงานอย่างเป็นธรรม

  ผู้ถือหุ้น ปฏิบัติต่อผู้ถือหุ้นอย่างโปร่งใส เป็นธรรมและเท่าเทียมกันด้วยสิทธิขั้นพื้นฐาน

  ลูกค้า ส่งมอบสินค้าที่มีคุณภาพรวมถึงการบริการที่ได้มาตรฐาน
  พร้อมทั้งพัฒนาคุณภาพสินค้าเพื่อตอบสนองความต้องการของลูกค้า

  คู่ค้า ปฏิบัติตามกฎและสัญญาอย่างยุติธรรมโปร่งใส และเป็นไปตามเงื่อนไขทางการค้า

  คู่แข่ง ปฏิบัติตามกรอบกติกาของการแข่งขันที่เป็นธรรม หลีกเลี่ยงวิธีการ
  ทุจริตเพื่อทำลายคู่แข่งทางการค้า

  เจ้าหนี้ ปฏิบัติตามสัญญา ข้อตกลง และเงื่อนไขที่มีต่อเจ้าหนี้อย่างเคร่งครัด

  ชุมชนและสังคม
  กำหนดมาตรการในการป้องกันผลกระทบที่มีต่อชุมชนที่บริษัทตั้งอยู่พร้อมทั้งสนับสนุนกิจกรรมเพื่อพัฒนาชุมชน

  สิ่งแวดล้อม ส่งเสริมการอนุรักษ์สิ่งแวดล้อมและการใช้ทรัพยากรอย่างมีประสิทธิภาพ

(รายละเอียดที่เกี่ยวข้องกับความรับผิดชอบต่อบุคคลข้างต้นอยู่ในหมวดที่ 3 บทบาทของผู้มีส่วนได้เสีย
หน้าที่ 30 - 37)

10.3 การดำเนินธุรกิจที่มีผลกระทบต่อความรับผิดชอบต่อสังคม

(1) บริษัทไม่มีเรื่องถูกตรวจสอบหรืออยู่ระหว่างถูกตรวจสอบโดยหน่วยงานที่มีอำนาจหน้าที่ว่าการดำเนินงานของบริษัทมีการฝ่าฝืนกฎหมายในเรื่องเกี่ยวกับหลักการ
    8 ข้อ อย่างมีนัยสำคัญ

(1) การดำเนินธุรกิจของบริษัทฯ ไม่มีส่วนหรือถูกกล่าวหาว่า มีผลกระทบด้านลบต่อสังคม
    สิ่งแวดล้อม หรือไม่เป็นไปตามหลักการ 8 ข้อ โดยเฉพาะกรณีที่ปรากฏเป็นข่าวต่อสาธารณชน
    และเป็นกรณีที่อาจกระทบต่อการประกอบธุรกิจ ชื่อเสียง หรือความน่าเชื่อถือ
    ของบริษัทอย่างมีนัยสำคัญ

10.4 กิจกรรมเพื่อประโยชน์ต่อสังคมและสิ่งแวดล้อม

บริษัทฯได้มีกิจกรรมเพื่อประโยชน์ต่อสังคมและสิ่งแวดล้อม โดยสรุป ดังนี้

-   ร่วมกับชุมชน หน่วยงานราชการจัดกิจกรรมถวายเทียนพรรษาและทอดกฐินสามัคคี

-   ร่วมกันบริจาคสิ่งของให้กับวัดและโรงเรียน

-   ร่วมกับชุมชนในการเข้าร่วมงานมหกรรมแอโรบิคเทิดพระเกียรติวันแม่แห่งชาติ

-   ร่วมกับชุมชนและสำนักงานเทศบาลบางปูถวายพระพรเนื่องในวโรกาสวันพ่อแห่งชาติ

-   จัดกิจกรรม Big Cleaning Day รวมถึงการกำจัดยุง แมลงบริเวณรอบโรงงาน หอพัก
    และโรงอาหาร

-   จัดกีฬาเชื่อมความสามัคคีระหว่างบริษัท กับบริษัทในเครือเดียวกัน

10.5 การป้องกันการมีส่วนเกี่ยวข้องกับการคอร์รัปชั่น

(1) นโยบายการป้องกันการมีส่วนเกี่ยวข้องกับการคอร์รัปชั่น

  บริษัทฯ มีนโยบายดำเนินธุรกิจตามค่านิยม “คุณธรรมและคุณภาพ” กล่าวคือ
  การกระทำที่อยู่ในกรอบแห่งคุณธรรมย่อมก่อให้เกิดสินค้าที่มีคุณภาพ ตลอดจนมีการบริหารจัดการที่ดี
  มีการปฏิบัติงานด้วยความซื่อสัตย์ไม่ทุจริตคอร์รัปชั่น

(2) การดำเนินการ

  คณะกรรมการบริษัทมีเจตนารมณ์ให้ความร่วมมือและสนับสนุนมาตรการของรัฐและเอกชนในต่อต้านการทุจริตคอร์รัปชั่น
  โดยกำหนดแนวทางปฏิบัติ ดังนี้

-   ส่งเสริม ปลูกฝังค่านิยม และกำหนดให้ถือเป็นหน้าที่และความรับผิดชอบที่กรรมการ ผู้บริหาร
    และพนักงาน ต้องรับทราบ ทำความเข้าใจ โดยการสื่อสารและฝึกอบรม
    และปฏิบัติตามอย่างเคร่งครัด

-   จัดให้มีระบบการควบคุมภายในที่เพียงพอและเหมาะสม
    เพื่อป้องกันมิให้การดำเนินธุรกิจของบริษัทมีส่วนเกี่ยวข้องกับการทุจริตคอร์รัปชั่น

-   จัดให้มีระบบตรวจสอบภายใน เพื่อติดตามดูแลให้มีการตรวจสอบเป็นการประจำ
    และรายงานต่อคณะกรรมการตรวจสอบและ/หรือกรรมการผู้จัดการ
    ทั้งนี้ได้กำหนดให้การตรวจสอบในส่วนที่เกี่ยวข้องกับการทุจริตคอร์รัปชั่น
    เป็นส่วนหนึ่งของแผนการตรวจสอบภายใน

-   นำหลักเกณฑ์ที่เกี่ยวกับมาตรการต่อต้านการคอร์รัปชั่นของโครงการแนวร่วมปฏิบัติของภาคเอกชนไทยในการต่อต้านทุจริต
    (CAC) มาพิจารณาปรับปรุงให้เหมาะสมแก่การใช้เป็นคู่มือแก่ทุกฝ่ายในการกำกับดูแลกิจการที่ดี
    และจรรยาบรรณธุรกิจ และระเบียบข้อบังคับพนักงาน
    เพื่อให้มีแนวทางปฏิบัติที่ชัดเจนและครอบคลุมมากขึ้น

11. การควบคุมภายในและการบริหารจัดการความเสี่ยง

11.1 สรุปความเห็นของคณะกรรมการบริษัทเกี่ยวกับระบบการควบคุมภายใน

คณะกรรมการวางแนวปฏิบัติด้านการควบคุมภายในโดยใช้แนวทางที่สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) กำหนด
และพิจารณาข้อมูลของฝ่ายบริหารและรายงานของกรรมการตรวจสอบมีความเห็นว่า
ระบบการควบคุมภายในของบริษัทมีความเพียงพอและเหมาะสมในระดับที่น่าพอใจตามหลักการประเมิน
5 ด้าน ดังนี้

(1) การควบคุมภายในองค์กร

มีผู้ตรวจสอบภายในจัดทำรายงานการตรวจสอบภายในเสนอต่อคณะกรรมการตรวจสอบเป็นประจำทุก
3 เดือน
โดยในรายงานการตรวจสอบนั้นจัดทำขึ้นโดยการประชุมหารือกับฝ่ายบริหารและเจ้าหน้าที่ที่เกี่ยวข้องเพื่อรวบรวมข้อมูลในด้านต่างๆ
เช่น การตรวจสอบการดำเนินงานของหน่วยงานตรวจสอบ การตรวจสอบผลการปฏิบัติงาน
(ด้านการใช้ทรัพยากรบุคคลและด้านการผลิต) การตรวจสอบทางการเงิน
และการตรวจสอบการปฏิบัติตามกฎหมายและระเบียบข้อบังคับ

โครงสร้างการจัดองค์กรของบริษัทได้กำหนดสายการบังคับบัญชาไว้อย่างชัดเจน
มีการจัดทำเป็นระเบียบปฏิบัติ คู่มือการทำงาน
และใบพรรณนาลักษณะงานของพนักงานแต่ละหน่วยงาน ทั้งนี้
ฝ่ายทรัพยากรบุคคลมีหน้าที่และความรับผิดชอบการบริหารงานบุคคล ซึ่งครอบคลุมกิจกรรม การจัดหา
พัฒนา และรักษาบุคลากรที่มีความรู้และความสามารถที่เหมาะสม รวมถึงการสื่อสาร
การประเมินผลการปฏิบัติงาน การให้แรงจูงใจหรือรางวัลต่อบุคลากรที่มีผลการปฏิบัติงานดี
และการจัดทำแผนการพัฒนาและสืบทอดตำแหน่งงาน

(2) การประเมินความเสี่ยง

ความเสี่ยงหลักของบริษัทได้แก่ ราคาฝ้าย และอัตราแลกเปลี่ยน
ในประเด็นราคาฝ้ายนั้นฝ่ายบริหารจะรับผิดชอบดูแลและมีการติดตามสถานการณ์ราคาฝ้ายอย่างใกล้ชิดตลอดเวลา
และรายงานต่อที่ประชุมคณะกรรมการทุกไตรมาส

สำหรับอัตราแลกเปลี่ยนนั้น
เนื่องจากบริษัทมีการส่งออกผ้าในจำนวนเงินที่ใกล้เคียงกับการนำเข้าฝ้ายของบริษัทและบริษัทย่อย
ดังนั้น ความเสี่ยงในอัตราแลกเปลี่ยนเงินตราต่างประเทศจึงไม่มีข้อน่ากังวลแต่อย่างใด
ดังตารางการนำเข้าและส่งออกของบริษัทและบริษัทย่อยของปี 2558 ดังนี้

  ----------- ---------------------------------- -------------------------
  รายการ                                         
  IMPORT และ                                     
  EXPORT                                         
  (TTI + TRT                                     
  )                                              

                                                 

  สกุลเงิน      IMPORT                             EXPORT

                                                 

  USD         29,102,183.49                      32,297,902.62

  EURO        1,099,148.45                       -

  CHF         62,453.37                          -

  JPY         2,729,128.00                       -
  ----------- ---------------------------------- -------------------------

  TTI หมายถึง บมจ.โรงงานผ้าไทย

  TRT หมายถึง บริษัทไทยรุ่งเท็กซ์ไทล์ จำกัด (บริษัทย่อย)

  (3) การควบคุมการปฏิบัติงาน

ในการประชุมคณะกรรมการตรวจสอบทุกครั้ง จะมีกรรมการบริหารซึ่งดูแลในด้านการผลิต
ด้านบัญชีและการเงินรายงานข้อเท็จจริงให้คณะกรรมการตรวจสอบรับทราบ นอกจากนี้
ผู้สอบบัญชีและผู้ตรวจสอบภายในก็มีหน้าที่ต้องนำส่งข้อมูลแก่คณะกรรมการตรวจสอบก่อนวันประชุมไม่น้อยกว่า
7 วัน คณะกรรมตรวจสอบจะมีการประชุมทุก 3 เดือน
เพื่อกำกับดูแลการปฏิบัติงานของฝ่ายบริหารให้เป็นไปตามแผนงานของคณะกรรมการบริษัท

ในรอบปี 2558 บริษัทฯ ไม่มีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
นอกจากการทำธุรกรรมกับบริษัทที่เกี่ยวข้องกันที่เป็นธุรกิจปกติตามเงื่อนไขทางการค้าที่เป็นธรรม
และไม่ก่อให้เกิดการถ่ายเทผลประโยชน์

(4) ระบบการสารสนเทศและการสื่อสารข้อมูล

  บริษัทให้ความสำคัญต่อระบบสารสนเทศและการสื่อสารข้อมูล
  ส่งเสริมและสนับสนุนให้มีการพัฒนาระบบอย่างต่อเนื่อง
  เพื่อให้ข้อมูลต่างๆมีความถูกต้องและเป็นปัจจุบัน
  โดยทั้งหมดขององค์ประกอบหลักที่จำเป็นในการควบคุมภายในนั้น
  ระบบสารสนเทศและการสื่อสารข้อมูลถือเป็นปัจจัยสำคัญที่จะทำให้องค์ประกอบหลักทั้ง 5
  ทำงานได้อย่างมีประสิทธิภาพยิ่งขึ้น

  การนำเทคโนโลยีสารสนเทศมาใช้งาน มีองค์ประกอบสำคัญ 3 ประการ ดังนี้

1.  ระบบประมวลผล

  ปัจจุบันบริษัทฯ มีระบบการบริหารทรัพยากรและควบคุมการผลิต (ERP) ระบบบัญชี
  ระบบติดตามการทำงานของเครื่องจักร (Machine Monitoring)
  ระบบลงเวลาทำงานด้วยการยืนยันตัวตน (Finger Scan)
  การจัดเก็บเอกสารในรูปแบบอิเล็กทรอนิกส์ (Image Document )เป็นต้น
  ซึ่งข้อมูลจากระบบดังกล่าว หน่วยงานที่เกี่ยวข้องสามารถนำข้อมูลเหล่านั้นไปใช้งานต่อได้ทันที

  ความซับซ้อนในการปฏิบัติงานและความต้องการใช้ข้อมูลที่หลากหลาย
  ทำให้การจัดการและการประมวลผลข้อมูลด้วยมือ ไม่สะดวก ช้า และอาจผิดพลาด
  บริษัทจึงต้องทำการจัดเก็บและการประมวลผลข้อมูลด้วยระบบอีเล็กทรอนิกส์
  โดยใช้คอมพิวเตอร์และอุปกรณ์สนับสนุนในการจัดการข้อมูล
  เพื่อให้การทำงานถูกต้องและรวดเร็วขึ้น

1.  ระบบสื่อสาร

  การสื่อสารข้อมูลเป็นเรื่องสำคัญสำหรับการจัดการและประมวลผล ตลอดจนการใช้
  ข้อมูลในการตัดสินใจ
  ระบบสารสนเทศที่ดีต้องประยุกต์เทคโนโลยีอีเล็กทรอนิกส์ในการสื่อสารข้อมูลระหว่างระบบคอมพิวเตอร์
  อุปกรณ์อีเล็กทรอนิกส์ และผู้ใช้ที่อยู่ห่างกัน ให้สามารถสื่อสารกันได้อย่างมีประสิทธิภาพ

  บริษัทฯ มีการเชื่อมต่อข้อมูลภายใน และระหว่างสาขา
  โดยใช้อินเตอร์เน็ตไร้สายความเร็วสูง(air fiber) ใยแก้วนำแสง(fiber optic)
  มีระบบการจัดการไปรษณีย์อิเล็กทรอนิกส์ (E-mail) การเผยแพร่ข้อมูลผ่านเว็บไซต์ของบริษัท
  มีการรักษาความปลอดภัยของข้อมูลโดยใช้ firewall, โปรแกรม Anti-virus

2.  การจัดการข้อมูล

  การบริหารข้อมูลอย่างเป็นระบบ เป็นการกำหนดเป้าหมายและทิศทางการจัดการของบริษัทฯ
  ต้องมีการวางแผน กำหนดการ และจัดการทรัพยากรภายในให้เกิดประสิทธิภาพสูงสุด
  เพื่อให้บรรลุถึงวัตถุประสงค์ของบริษัทฯ

  บริษัทฯ จึงมีการจัดเก็บข้อมูลโดยใช้เครื่องคอมพิวเตอร์แม่ข่าย (server)
  และมีแผนการสำรองข้อมูล (backup plan)อย่างเป็นระบบ
  มีแผนสำรองฉุกเฉินในการกู้คืนข้อมูล มีการกำหนดสิทธิ์การเข้าถึงข้อมูล (information
  authorize access)

  เทคโนโลยีสารสนเทศเป็นเทคโนโลยีทุกรูปแบบที่นำมาประยุกต์ ในการประมวลผล การจัดเก็บ
  การสื่อสาร และการส่งผ่านสารสนเทศด้วยระบบอีเล็กทรอนิกส์ ประกอบด้วยคอมพิวเตอร์
  อุปกรณ์ติดต่อสื่อสาร และระบบเครือข่าย

  กล่าวคือ การนำเอาข้อมูลต่างๆ ที่มีอยู่ภายในบริษัทฯ มารวบรวม วิเคราะห์ วางรูปแบบ
  และตรวจสอบ รวมถึง
  การควบคุมการทำงานทั้งในส่วนของการบริหารงานและการผลิตโดยใช้เทคโนโลยีคอมพิวเตอร์
  และการจัดการสารสนเทศเข้ามาช่วย
  เพื่อให้การปฏิบัติงานและการนำข้อมูลที่สำคัญไปใช้ในการบริหารจัดการของผู้บริหาร
  หรือผู้ที่เกี่ยวข้องต่างๆมีความครบถ้วนถูกต้องอย่างเพียงพอในเวลาที่เหมาะสม

(5) ระบบการติดตาม

  บริษัทฯมีการรายงานผลการดำเนินธุรกิจทุกเดือนต่อกรรมการบริหารและในการประชุมคณะกรรมการบริษัททุก
  3 เดือนทั้งฝ่ายบริหารและคณะกรรมการตรวจสอบ
  ต้องชี้แจงต่อที่ประชุมคณะกรรมการบริษัทและเสนอแนวการแก้ไขในกรณีที่ผลการดำเนินงานไม่เป็นไปตามเป้าหมาย

  บริษัทฯมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิดเหตุการณ์
  หรือสงสัยว่ามีเหตุการณ์ทุจริตร้ายแรง มีการปฏิบัติที่ฝ่าฝืนกฎหมายหรือมีการกระทำที่ผิดปกติ
  ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ ซึ่งในปี 2558
  ไม่มีเหตุการณ์ดังกล่าว

  บริษัทฯกำหนดให้ผู้ตรวจสอบภายใน
  มีหน้าที่สอบทานการปฏิบัติงานและรายงานผลการตรวจสอบโดยตรงต่อคณะกรรมการตรวจสอบ
  เพื่อพิจารณาให้ข้อเสนอแนะที่เป็นประโยชน์ต่อการบริหารและมีการรายงานต่อคณะกรรมการบริษัทในทุกไตรมาส

11.2 ความเห็นของคณะกรรมการตรวจสอบต่อระบบการควบคุมภายใน

  ในรอบปี 2558 คณะกรรมการตรวจสอบได้มีการประชุมหารือร่วมกับฝ่ายบริหารรวม 5 ครั้ง
  โดยในแต่ละครั้งจะมีการพิจารณาและติดตาม ทั้งด้านการผลิต ด้านทรัพยากรบุคคล
  การบัญชีและการเงิน ตลอดจนการทำรายการ

  เกี่ยวโยงกันที่มีผลประโยชน์ทับซ้อน
  นอกจากนี้ยังได้มีการตรวจสอบจากรายงานของผู้ตรวจสอบภายในไม่พบว่ามี

  รายการผิดปกติใดๆ

  นอกจากนี้ ยังได้มีการหารือกับผู้สอบบัญชีโดยไม่มีฝ่ายบริหารอยู่ร่วมหารือด้วย
  ก็พบว่ารายการต่างๆ มีความถูกต้องไม่มีความผิดปกติ

  คณะกรรมการตรวจสอบจึงมีความเห็นว่า
  ระบบการควบคุมภายในของบริษัทมีความเพียงพอต่อการบริหารจัดการของบริษัทท

12. รายการระหว่างกัน (ถ้ามี)

โปรดดูหมายเหตุประกอบงบการเงินของบริษัทฯ ข้อ 5,7,9,10,15 (หน้า 23,28,30,36)